
Душан Гојков 
РЕЧ УРЕДНИКА 


Ако се не варам, било је то 1984. Након премијере драме једног аутора са Балкана у 
Trycicle театру у Лондону — која је иначе била млако изведена, танка, поприлично 
бесмислена и дозлабога дилетантски режирана и одглумљена – седели смо у ресторану 
La cloche и разговарали о разлици између нашег, балканског, и западноевропског 
културног менталитета. 


Углавном, сви смо се сложили да наше, балканске уметности, а нарочито позориште, 
радио, филм и, на крају крајева, књижевност имају један специфичан bouquet, исте 
токове, исте начине... Токове и начине често неразумљиве људима који потичу из других 
културних средина. Наравно да смо тада под "балканским" мислили на све 
јужнословенске књижевности, као и на грчку, албанску, ромску, русинску, словачку 
књижевност, уз додатак румунске, јужномађарске, турске... Ради се о једном веома 
карактеристичном менталитету који евидентно повезује писце са ових простора. Па, и не 
само писце. 


Углавном, тад сам предложио да заједничким снагама оснујемо часопис "Балкански 
књижевни гласник" који ће пратити токове наше савремене литературе и представљати је 
и окружењу и свету. 


На жалост, то се није догодило. Уследиле су гадне и грозне године. Након свог овог 
времена, ја сам једини од нас петорице пријатеља који је остао жив. За сад. 


Неке су прогутале године, неке болести, а веле ми да је један књижевник који је те вечери 
био заједно са нама у ресторану [а cloche чак умро од глади за време бомбардовања 
Сарајева. 


Двадесет година доцније, пред крај лета 2004, у Опатији се састала група младих људи 
која је подржала наше првобитне ставове о оснивању Балканског књижевног гласника и — 
прионула на посао. Након тога је у БИТЕФ Арт кафеу одржан први састанак централне, 
београдске редакције Балканског књижевног гласника на којем су оформљена регионална 
уредништва која прикупљају текстове писаца који живе или потичу са њихових подручја. 


Годинама смо се трудили да од нашег полуострва направимо острво - и то не обично, већ 
пусто острво. На њему – иако је "пусто", јасна ствар, живе неки урођеници, али сви су се 
посакривали у своје колибице од прућа и блата, оградили се тарабама од коља, 
припремили шанчеве, врело уље, праћке и каменице за путнике – намернике... 


Време је да се то промени. 


Ред је бар да знамо шта и наши суседи који деле исти занат, исту муку и исту љубав и 
страст раде. 


Једино на тај начин можемо да од нашег "пустог полуострва" направимо потконтинент. 


Дакле, пред вама је нулти, пробни број Балканског књижевног гласника. 


БКГ ће, колико год то буде могућно, излазити квартално — на жалост, за сада само у 
електронској форми, и доносиће прилоге најзначајнијих савремених аутора из нашег 
региона, као и важних писаца из целог света - посебно оних књижевности које не 
познајемо најбоље. 

Надамо се да ћемо једног дана имати и штампану верзију Балканског књижевног 
гласника, али, бојим се да је о томе још увек рано говорити. 


Читајте нас. 

Јавите и својим пријатељима да постојимо. 

Наравно, своје текстове, као и примедбе и сугестије можете доставити на адресу 
редакције. 


Душан Гојков 
Главни и одговорни уредник БКГ 
Београд, јесен, 2004. године. 

Aleksandar Šajin 
IGRICA SA BOROM 


Tragična farsa u pet slika 


Prolog i slike zapisani ljeta 1992, epilog u jesen 2004. 
Originalni tekst izgubljen. 
Prevedeno sa prevoda na danski. 


Likovi: 

BORO: Egzibicionist, prikazivač genitalija i pjesničkog umijeća. Blijed, srednjeg 
rasta, gegavog hoda 

NOVINAR: Pol Valerijevo siroče; snažne, skladne tjelesne građe; blijedi obrazi, 
srednja visina, diskretno odjeven u sako i hlače. Miješa povremeno srpski i 
hrvatski jezik. 

MARGARETA: Borina mlada supruga koja se konstantno osjeća prevarenom. 
BAMBIR: Utvara, proizvod Borinog straha, neodređene starosti. 

DIJETE: Plod Margaretine i Borine ljubavi. 

DJEVOJKE: Učesnice u promenadi. 


Mjesto: 

Mjesto dešavanja je Borina kuhinja i pozornica. Pozornica je nužna, bez nje bi 
Borin život izgledao gotovo besmislen. Sve ovo zaista liči više na komad koji se 
igra jedino i samo za Boru, a uopšte ne za gledaoce, ali ne smijemo zaboraviti - 
Boro je egzibicionist. 


Vrijeme: 
Vrijeme je ratno. - Boro je kriv što je živ. 


Prolog 
Scena je u mraku. Dubok i senzualan ženski glas deklamuje preko zvučnika: 


Na putu kojim ideš, 
nikoga sa tobom nema. 
Sve si ih rastjerao 
svojim strahom, 
svojom sujetom 

svojim ludilom. 
Koračaš sam, 

izgubljen, 

zaluđen, 

prestravljen. 

Ono što si stvorio, 

nije se ostvarilo. 

Još uvijek ništa nije tu, 
na dohvat ruke. 
Zaplakao bi da možeš, 
da ti bude lakše, 

ali ne možeš. 
Stomakom te presijeca jaka bol. 


[Kratak bljesak svijetlosti - blic fotografskog aparata osvijetli scenu koja odmah 
potom iznova potone u potpuni mrak. Boro stoji sam na sceni, umotan u kišni 
mantil. Poslije kraće tišine, glas se ponovo javlja, manje poetičan, a više 
dramatičan, izazivački, završavajući u potpuno podrugljivom, podvriskivajućem 
tonu:] 


NOVINAR: 

Abba! Ab equis ad asinos, Abba! Sa konja na magarca! Sa magarca na pozornicu, 
Abba! Ha, ha, ha! Ovo je vječita šala velikoga šaljividžije! Abaaaaaaa! Ha, ha, ha! 
lli da kažem: Ecce homo! Da li ti je tako jasnije, dijete ljudsko? Čovječiji sine! Ili 
da kažem: homićev homo... Ha, ha, ha! Homićev homić! Ha, ha, ha! 

Slika prva 


Scena je potpuno prazna. Na sredini scene stoji Boro u dugačkom kišnom 
mantilu. Njegova silueta se iscrtava sve jasnije osvijetljena jednim snažnim 
reflektorom iz dubine scene — to svjetlo iza Borinih leđa osvjetljava Borinu 
siluetu i lica publike u gledalištu. Iza zadnjih redova gledališta, stojeći sa 
novinarskim fotoaparatom oko vrata, novinar pojašnjava situaciju: 


NOVINAR: 

Postojao je Boro na blještavim tačkama pozadine. 
Sjena njegova tijela prštala je vlagom i vrelinom. 

Jadni Boro, toliko se trudio da izađe na svjetlo, a sada, 
svjetlost je samo jače iscrtavala njegovu tamnu priliku. 


[Svjetlo se mijenja. Jutarnja razbuđenost čula. Nekoliko djevojaka u promenadi - 
izlaze na scenu odjevene u laku garderobu koja im ističe skladno oblikovana 
mlada tijela. U svjetlu scene ljeskaju gole slabine i stomaci.] 


DJEVOJKE 

[smiju se, igraju se riječima sa Borom, koketiraju, ispituju:] 

Zdravo Boro! ...Šta radis Boro, sunce moje malo? 

Boro, Boro! ...Vidi Bore, vidi mu cigare?! ha, ha, ha... 

Šta radiš ti to Boro, prase moje malo? Kuda si se ti to zaputio Boro? 
...Vidi Bore, vidi što mu je koža debela?! На, ha, ha... 

Kožica ti je debela, Boro! ha ha ha! 


PJESMA [Jasna muzika preko razglasa, isprva tiho, a onda sve glasnije, dok 
konačno пе zagluši sve ostale zvukove na ѕсепі.] 

Leno, Leno, Magdaleno, kud sam pošo, kud sam kreno, 

Leno, Leno, Magdaleno, ovaj svet se izokreno, 

Leno, Leno, Magdaleno.... 


NOVINAR 

[Doziva iz publike, zviždi snažno, gestikulira, želi da napravi fotografiju. Djevojke 
ga primjećuju, gurkaju jedna drugu, skupljaju se okolo Bore i poziraju za 
zajedničku fotografiju sa Borom u sredini. Ali svjetlo, koje još blješti iz pozadine 
scene, ometa fotografa]: Ma isključite to svetlo molim vas lepo... Dajte ljudi, pa 
nemojte da budete svinje! Za novine ću da vas slikam, bre! 

[Djevojke podvriskuju, smiju se novinarovom  izvještačenom ponašanju, 
njegovom izvijanju jezikom. Jedna otrči iza i ugasi svjetlo. 

Opet potpuni mrak. Gotovo neugodna i duga tišina koja se povremeno prekida 
smijehom djevojaka. Boro Као da ni ne postoji.) 


NOVINAR 
liz potpunog mraka]: Pičkicaaaa! [Provala smijeha među djevojkama]. Uh 
izvinjavam se, htjedoh reći: Ptičicaaaaa! 


[Ponavlja ovo "Ptičica", sedam puta ukupno, svaki put uzvik popraćuje bljesak 
blica foto-aparata. | svaki put riječ "ptičica" zvuči sve više i više kao 
podrugivanje, iživljavanje. Istovremeno, izgovarajući ovo i bljeskajući blicem, 
novinar silazi do scene i na kraju u mraku ganja đevojke koje uz vrisku i smijeh 
bježe napolje. Kada se pozornica konačno osvijetli, vidi se jedino Boro, još uvijek 
nepomičan u kišnom mantilu, na sredini scene i novinar kome se upravo i 
zadnja djevojka istrgla iz zagrljaja i pobjegla napolje. Novinar popravlja kosu, 
zateže skutove sakoa i silazi ispred scene]. 


BORO 

[Svečanim i jakim glasom]: Dobro vam veče, mnogopoštovani publikume! Veliko 
mi je zadovljstvo ovdje i sad, samo za vas najaviti, večeras, veliki, još nikad 
neviđeni, zaista monumentalni, multimedijalni šou, samo za vas, kao što kažem. 
Kao što kažem, večeras, da, i nikad više, ne, nikad niko, nikome. Da, kao što 
kažem, poštovana publiko. Samo vi, samo danas, samo ovdje, na ovoj sceni. 
Jedan život, jedna šansa, jedan sat — četrdeset pet minuta.... Nikad, niko, ništa, 
hvala! Hvala! Hvala! І jos jednom, hvala! 


NOVINAR: 

Boro njega baca svaki dan i zato je tako zdrkan i razbacan. ...Uh, izvinjavam se, 
htjedoh reći, zbrkan i razbacan. Gospodin nije od onih koji puno čitaju, a ništa 
ne znaju. On je od onih koji se mnogo trljaju, a nikad ništa ne ubodu... 


[Novinar se publici sad obraća tonom eksperimentatora ne gledajući uopšte u 
Boru. Boro stoji na sceni mirno kao kakav pokusni kunić]. 


NOVINAR: 
Šta je,Boro?! ...U šta si se zabuljio, Boro?! 


[Boro ne odgovara. Gleda ispred sebe, nepomičan.) 

NOVINAR: 
[publici] Boro se boji. [Njuši vazduh. Mršti se.] Usrao se od straha! ...Boro! Čega 
se bojiš, Boro!? 


BORO: 
Ljudi! Strašno se bojim ljudi! 


NOVINAR: 
Kakvih ljudi se bojiš, Boro? 


BORO: 
[uplašen]: Ljudi u uniformi! Strašno se bojim ljudi u uniformi!! 


NOVINAR: 
Bojiš se ljudi u uniformi! Aha. U kojoj uniformi, Boro? 


BORO: 
Ne znam. ...Bojim se ljudi u uniformi! Strašno se bojim ljudi u uniformi! 


[Lice mu je iskrivljeno od straha, povlači se sa scene koračajući unazad, novinar 
ga prati sve na jednakom odstojanju]. 


NOVINAR: 
Stoj! 


BORO: 
[Ukoči se]: Stao sam! 


NOVINAR: 
Ko ide!? 


BORO: 
Boro! 


NOVINAR: 
Koji Boro? 


BORO: 

Boro, umjetnik! [Nastavlja opet da se povlači unazad sa scene]. 


NOVINAR: 
Stoj! Ko ide!? 


BORO: 

[Gotovo klizne na zemlju, spusti se na "sve četiri“, zatim zijeva ustima kao 
gubicom i zabacuje glavom, prije nego što tako, četveronoške, započne da 
recituje Pasju pjesmu]: 


Ustani i postani san psa koji drema 

Ispod kišne nadstrešnice kraj blatnjave staze. 
Ustani i protresi mokru iz kože koja raste dlaku. 
Otkrij ritam u kapima kiše što se rasipaju uokolo 

| niz rijetke travke se slivaju da ih пета više 

U zemlju raskvašenu. Otkrij rimu: niže kiše 

Što briše pečate pasje šape koju liže 

Blatna zemlja gaženjem izgažena mnogo prije. 

Pa raskvašena. A tren prije jedna stara kuja 

U krenji trbuhom se smije dok se krije pod trijem 

A poskakuje trbuh nijem njen, a kiša ne. Kiša samo 
Šane u crno raskvašeno uho šum vode koja lije 

Niz njušku koja se smije što i trbuh njen isto čini. 

U suštini, obje čini kišnim štropcem vezane u trs tijela, 
U čvorini, u kiši što romori u morini krmeljivog 

Oka pasjeg koje vidi sijeda stegna stare kuje 

U krenji trbuhom što se smije, dok se krije 

Pod trijem, a poskakuje trbuh nijem njen, a kiša ne. 


[Još dok Boro deklamuje pasju pjesmu kružeći uokolo sve na jednakom 
odsotojanju od novinara koji ga prati, scenu dva puta prelazi mlada trudna žena, 
Margareta. Čuje se dobovanje kiše, jače i jače. Boro istrčava za ženom 
četveronoške sa scene njušeći joj u tragu međunožje. Мгак.] 

Slika druga 


[Pozadinska zavjesa je podignuta, scena je sada dublja. Na podu, ispod scenskog 
mosta, leži dječak umotan u materijal sličan hirurškoj rukavici. Njegova više 
metara dugačka pupčana vrpca nalik gumenom crijevu, pruža se do svoda 
scenskog mosta i prolazi odozdo kroz nepostojeće dno drvenog sanduka 
položenog na mostu. Poklopac je odignut i kraj crijeva visi preko jedne od 
stranica škrinje. Pod mostom je upaljena podna lampa preko čije je glave 
prebačen crveni peškir. Svjetlost je crvena. Margareta sa velikim stomakom 
trudnice i Boro, penju se na scenski most. Boro joj pomaže pri usponu.) 


BORO: 
Dođi, Margaretice, biseru moj mali! 


MARGARETA: 
Tako si slatkorječiv, mali moj debeli praščiću! 


BORO: 
[Trgne ѕе.]: Misliš da sam debeo? 


MARGARETA: 
Ma ne! ...Samo se šalim. Joj, Boro... [Prenemaže ѕе.] 


BORO: 
[Stegne je za zglavak ruke.]: Margareta, tvoje je ime poput cvijeta! 


MARGARETA: 
Stvarno to misliš? 


BORO: 
Naravno... Naravno... Volim te. Volim te. 


MARGARETA: 
| ja tebe volim. 


[Popeli su se na most.) 


MARGARETA: 

[Gleda uokolo.]: Šta je ovo ovdje? 


BORO: 
Ovo je tavan moje bake. 


MARGARETA: 
Zar si ti imao baku? 


BORO: 
Da, da. Jesam, imao sam. 


MARGARETA: 
I tvoja baka je imala tavan? 


BORO: 
Da, da, moja baka je imala i kuću i tavan. 


MARGARETA: 
Da!? 


BORO: 
Moja baka je imala veliki tavan. Ja sam ovdje često dolazio kao dječak i znao 
sam se satima igrati sa stvarima na tavanu, potpuno sam. 


MARGARETA: 
I kako je izgledao tavan tada? 


BORO: 

Ne mogu više da se sjetim. Poslije svih ovih godina izgleda kao da se i samo 
sjećanje promijenilo... Čini mi se sada da to i nije bio baš ovaj tavan, nego 
nekakav drugi, sasvim običan tavan... 


MARGARETA: 

[Ushićeno.] Alaj je ovdje lijepo! Voljela bih da znam Како si se ti tu igrao, mali 
moj debeli praščiću! [Ljubi ga.] Šta je ovo? [Pokazuje prstom na drveni sanduk, 
on joj ljubi ruku.) 

BORO: 
[Spušta јој ruku na svoj šlic.) Ovo je srce što za tebe kuca, ovo је med što za 
tebe vrca! 


MARGARETA: 
[Izvuče ruku ka sebi.] Kakav je to drveni sanduk? 


BORO: 
A їо... To je stara škrinja sa dedinim dokumentima. 


MARGARETA: 
Hajde da vidimo šta je unutra! 


BORO: 

Hajde da vidimo. 

[Dolaze i naginju se nad sanduk. Lica su im osvijetljena crvenom svjetlošću 
lampe sa poda, ispod dna sanduka.] 


MARGARETA: 
Vidi, lampa. Je li to soba dolje? 


BORO: 
Da. 


MARGARETA: 
A nema nikoga dolje? 


BORO: 
Ne, nema. 


MARGARETA: 
[Pokazuje na спјемо.] Šta je to sto visi? Kakav je to konopac? 


BORO: 
[Saginje se, hvata crijevo rukom i povlači ga. Crijevo se zateže.] Ne znam. Ме 
može dalje. 


MARGARETA: 
Povuci jače! 

[Boro trza snažno rukom i crijevo puca. Dječak počinje da se diže sa poda. Kad 
ga ugleda, Margareta počne vrištati.) 


DIJETE: 
Uključi me, uključi me! Zašto si me isključio? 


[Oboje, i Boro i Margareta su iznenađeni. Margareta pokušava odvući Boru dalje 
od sanduka. 
On se opire, stoji u mjestu.] 


BORO: 
Vladislave Petkoviću, ruku, pruži ruku! 


DIJETE: 

Ruku?! 

...Vidi, sunce zrca, 
sjenu glave u dubini 
sunce vrca. 


[Dječak pokazuje prstom na lampu. Čuje se snažno narastajući zvuk morskih 
talasa. Boro drži Margaretu za ruku i govori djetetu kroz sanduk.] 


BORO: 

Pjena, modra sjena 
miluje li čelo 

u dubini? 


MARGARETA: 
Mrtva glava morem plovi, roni. 


BORO: 
More zvoni! 


MARGARETA: 
Možda spava! Zovi! Zovi! 


DIJETE: 
Snovi, snovi! 

BORO: 
Pružam ruku! 


[Zvuk talasa je sve jači i ovo troje se nadglašavaju sa hučanjem mora.) 


DIJETE: 
Talas niče! 


MARGARETA: 
Mojim čelom iz nicega jutro sviće! 


[Polagano se na sceni pali blještavo bijelo svjetlo zore. Hučanje talasa se stišava 
i nestaje. Boro i Margareta stoje još zadihani i uzbuđeni. Kao da nije prošla ni 
puna minuta od bure.] 


MARGARETA: 
Ko je bio taj dječak? 


BORO: To je naš dječak. 
[Mrak.] 


Treća slika 
Potpuni mrak. Tišinu presijeca zvuk ratnog aviona koji prelijeće iznenada vrlo 
nisko iznad tla. Prodoran zvuk motora. Scena se osvjetljava. 


NOVINAR: 

Rat je. Boro je umjetnik. Boro je plašljiv i bojažljiv kao pas. Može li neko uopšte 
da voli Boru? Može. Margareta voli Boru. Da li Boro voli Margaretu? Da, Boro 
voli Margaretu i more. Boro je pas koji voli vodu i Margaretu. Boro voli kišu i 
more. Boro nosi kišni mantil. Zašto Boro nosi kišni mantil? 


[Dok novinar opisuje Boru, djevojke izlaze na scenu u ljetnoj garderobi, 


uobičajena promenada. Svi su obučeni lagano, izuzev Bore, koji je umotan u 
kišni mantil. Djevojke ga pozdravljaju i dobacuju u hodu.] 

DJEVOJKE: 
Vidi, naš Boro... Zdravo Boro, zdravo ljepotane! ...Lepi Boro. ...Vidi mantila u 
Bore! 


[Dok djevojke kruže uokolo Bore, on se leđima okreće publici i naglo, bez riječi, 
rastvori i odmah zatvori mantil prema djevojkama. Vriska i cika. One bježe sa 
scene smijući se i pokazujući prstom na Boru. Ostavši sam na sceni, Boro se sad 
okreće ka publici.) 


BORO: 
Volio bih da sam sad opet na bakinom tavanu. 


NOVINAR: 
Lažeš! Tvoja baka nikad nije imala tavan! 


BORO: 
Jeste! Imala je. Ja znam da je imala! 


NOVINAR: 
A ja znam da ti lažeš! 


BORO: 
...Strah me је. 


NOVINAR: 
Čega te je strah? 


BORO: 
Strah me je, jer znam da lažem. 


NOVINAR: 
Znači, ipak lažeš, a? 


BORO: 
Da. Ja nisam lud. Znam da sam lagao. Moja baka nikad nije imala tavan. 


NOVINAR: 
Da li si i Margaretu lagao? 


20 


BORO: 
Da. 


[Margareta već neko vrijeme sluša dijalog iz ргікгајка.] 


MARGARETA: 
Boro! 


BORO: 
Šta je? 


MARGARETA: 
Dođi kući. 


BORO: 
Neću. Lagao sam te. Ja uopšte nemam baku. 


MARGARETA: 
Dodji kući, Boro. Zar nećeš doći? Sav se treseš. Ti si bolestan, mili moj. Dođi sad 
sa mnom. 


BORO: 
Neću. Pusti me na miru! 


MARGARETA: 
Dođi sa mnom. 


BORO: 
Marš! 


MARGARETA: 

To mi je hvala, seljačino jedna! Životinjo! Ti ćeš se na mene izdirati! [Udara ga 
tašnom. On je gleda, iznenađen.] Budalo. Život si mi upropastio! Platićeš ti to 
meni, da znaš! Seljačino. Svršeno je sa nama! Svršeno! 


[Ona napušta scenu krupnim koracima, u bijesu. Boro stoji nijem, iznenađen. 
Novinar fotografiše scenu.] 

NOVINAR: 
Boro, ti si bolestan na živcima. Trebao bi da se liječiš, dok nije prekasno. 


BORO: 
Strah me je. 


NOVINAR: 
Čega te je strah, Boro? 


BORO: 
Strah me je da nisam počeo da gubim razum. 


NOVINAR: 
Nisi. 


[Tišina.] 


NOVINAR: 
Koliko se već dugo prikazuješ tako, u mantilu? 


BORO: 
Otkad znam za sebe. 


NOVINAR: 
Imaš li kakvu želju? 


BORO: 
Da, imam jednu želju. 


NOVINAR: Koju? 


BORO: 
Želim da izrecitujem jednu pjesmu. 


NOVINAR: 
Za koga? 


BORO: 

[Pokazuje prstom na publiku.] Za njih. 


NOVINAR: 
Za koga? Ja ne vidim nikoga. 


BORO: 
Uvijek postoje oči koje nas prate. 


NOVINAR: 
Otkud znaš to? 


BORO: 
Znam jer sam lud. 


NOVINAR: 


Nisi ti lud. Ti si samo bolestan, a to je nešto drugo. 


BORO: 
Želim da izrecitujem jednu pjesmu. 


NOVINAR: 
Ne može! 


BORO: 
Zašto ne? 


NOVINAR: 


Zato jer ne želim da te slušam. Ne interesuješ me. 


BORO: 
Ali oni ... 


NOVINAR: 


Koji "oni"? Ovdje nema nikoga osim nas dvojice. Margareta је otišla svojim 


putem. 


BORO: 
Otišla bestraga? 

NOVINAR: 
Da, otišla betraga. І ostaćeš potpuno sam kad te i ja napustim. [Zijeva.] 


BORO: 
Idi ako hoćeš. Ja te ionako nisam ni zvao! Ni ne trebam te. Ko si ti? Jedan obični 
novinarčić iz provincije! Nemamo nas dvojica ničeg zajedničkog. Idi! Gubi se! 


NOVINAR: 

Bravo! [Plješće.] Snažne emocije! Moćno! ...Samo isuviše kratko da bi bilo i 
istinito. 

Ja sam ti potreban. 


[Boro ne odgovara ništa.) 


NOVINAR: 
Šta misliš, gdje bi ti bio bez mene? S kim bi uopšte i pričao da ja sad nisam 
ovdje? 


BORO: 
Sa njima. [Pokazuje na publiku.) 


NOVINAR: 
Sa kim? 


BORO: 
Sa ovima što nas gledaju. 


NOVINAR: 
...Опі ne postoje. ...Ili ne postojimo mi. Svejedno. То ti izađe na isto. Jedino te ја 
mogu saslušati. Jedino se meni možeš izjadati, jadniče. 


BORO: 
Ne treba mi tvoje sažaljenje. Ja sam umjetnik. 


NOVINAR: 
Šta si ti? 


BORO: 
Umjetnik. 

NOVINAR: 
Pričaj mi malo o tome. 


BORO: 
Rat je. 


NOVINAR: 
Danas rat, sutra mir. Vjeruješ li da ćeš prekosutra biti sretniji? 


BORO: 
Ne želim uopšte s tobom da raspravljam o tome. Hoću kući. Ne dopadaš mi se. 


NOVINAR: 
Hoćeš kući? A gdje si sada, šta misliš? 


BORO: 
Vani. Vani sam. 


NOVINAR: 
А vani je hladno i prljavo, zar ne? Znam, znam. ...1а!. Idi kući. Tamo će ti biti 
bolje. 


BORO: 
Idem. 


NOVINAR: “Ajde. 


[Boro izlazi sa scene. Novinar stoji još neko vrijeme na sceni sam i zagleda u 
gledalište pokušavajući da vidi lica u publici, ali ne vidi ništa izuzev mraka. Tada 
se pali svjetlo i on ugleda lica gledalaca. Trepće iznenađeno očima i, uznemiren, 
užurbano napušta pozornicu. Scena je prazna nekoliko trenutaka, a onda se 
pojavljuje ponovo Boro, gledajući da li je novinar još tu. Kada se uvjeri da je 
potpuno sam na sceni, počinje da recituje umotan u kišni mantil.) 


BORO: 

Ljubavi, napolju pada kiša. 
Cijeli život odlazi kao voz 
na koji nikada nisam stigao. 

Promiču sati pored mene. 

Sati koje čujem, 

sati koje ne vidim. 

Ljubavi, ovo* ti donosim 

pred tvoje noge, 

sav taj zbir koji oduvijek 

sa sobom vučem, 

suho voće iz prodavnice prošlosti. 
Možda će neko dijete 

da pojede žute šljive 

koje sam ubrao prije petnaest godina. 
Pojedi šumske jagode sa šećerom, 
sjećam se male staklene tegle... 


[Dok kazuje pjesmu, pokušava da ostavi utisak na publiku. 

*Na trenutak raširi kišni mantil, i između skutova vidi se crveni vještački ud oko 
tridesetak cantimetara dugačak. Nastavlja tako da deklamuje. Margareta ulazi 
na scenu. Posmatra ga iznenađeno. Kad je Boro ugleda, zatvara odmah mantil. 
Klanja se nekoliko puta publici i izlazi sa scene. 

Mrak.] 


Slika četvrta 

Kuhinja. Zastakljeni ormar, okrugli bijeli stol i stolica. Na stolu gas-lampa i veliki 
plavi lonac za iskuhavanje prljavog veša. Preko štrika svukuda uokolo vise 
prebačene bijele pamučne pelene. 

Pored lampe i lonca, na stolu je i gomila knjiga. Boro sjedi u stolici i piše dramu: 


BORO: 
"...Gledam u plamen iz plinske lampe i mislim na točak istorije koji se ubrzano 
okreće unazad. ...Struje nije bilo već mjesecima a u očima građana kao da sei...“ 


[Čuje se lupanje u zid, iz druge prostorije. Boro ustaje iznerviran i odlazi do 
vrata. Plač djeteta i Margaretin glas.] 


MARGARETA 
[dovikuje]: Šta radiš, Boro? 


BORO: Pišem dramu! 

MARGARETA: 
“Oćeš da mi napraviš čaj, molim te. 


[Boro se vrati do stola i zapali jednu šibicu bez riječi i zatim njome upali plamen 
iznad plinske boce. Na rešetku polozi lončić sa vodom i sjedne nazad za stol; 
uzima olovku.) 


MARGARETA: 
Jesu li pelene suhe? 


BORO: 
Ne znam. 


MARGARETA: 
Pa pogledaj! 


BORO: 
Nisu! 


[Nije se ni pomakao sa stolice. Bijesan je. Margareta se pojavi u okviru 
kuhinjskih vrata sa prljavim pelenama u ruci.) 


MARGARETA: 
Zašto uvijek misliš samo na sebe? Jesam li ja možda tvoj rob?! Gospodin piše 
dramu! Ma nemoj molim te! Dobićeš Pulicerovu nagradu za to! 


BORO: 

Bježi tamo! Pusti me na miru! [Zalupi vrata.] О moj dragi Bože, ona ne razumije 
ništa! U ovom vremenu kojeg nigdje nema, i u ovoj rupi koja nikad nije ni 
postojala, postoje još možda dva čovjeka sposobna da urade ovo što ja sad 
radim... Jedan od njih neće, a drugi ne može. | ako ja sad ne zapišem ovo što 
trebam da zapišem, poraz ljudske duše biće tako bijedan i mizeran, da ću početi 
da povraćam od muke i stida, i nastaviću da povraćam i povratiću cijeloga sebe i 
na kraju će ostati od mene samo velika vlažna hrpa na cesti i ništa drugo... Ali 
ja... IMonolog prekida ponovno lupanje u zid.] Šta je, šta sad hoćeš? 


MARGARETA: 
Je li gotov čaj? 

[Tišina. Boro ustaje i odlazi pogružen do lončića gdje voda već kuha i pravi čaj. 
Iznenada neko lupa na vanjska vrata. Boro otvara. Unutra ulazi novinar sa 
гепот.] 


NOVINAR: 

Dobar dan. Ja sam Miki, a ovo je moja supruga... Kako da kažem, ovdje su ti svi 
papiri [pokazuje mu pismo]. Ja sam kupio ovaj stan sa svim stvarima od tvoje 
mame. Mama te puno pozdravila. Stalno plače i moli se za tebe. Je I' to tamo 
isto jedna soba ili...[prolazi pored Bore i razgleda stan...]. 


BORO: 
Moja mama ne živi ovdje u ovom stanu već jako dugo! 


NOVINAR: 
Vidi, poslala ti je svijeće i cigarete! [Daje mu kesu за poklonima.] 


BORO: 
A sta ćete vi ovdje? 


NOVINAR: 
Ja sam dobio posao ovdje. Tamo gdje sam dosad živio nisam mogao ostati. 
Protjerali su me. Rat je. 


BORO: 
Pa šta hoćete od mene? 


NOVINAR: 
Ništa! Kažem ti da sam kupio ovaj stan sa stvarima od tvoje mame! 


BORO: 
Koji stan!? 


NOVINAR: 
Slušaj mladiću, mogao bih otac da ti budem, ovdje je ugovor, a ovdje je pismo 
od tvoje mame! Tu sve lijepo piše. Pročitaj. 


BORO: 
Šta se to mene tiče. 'Oćete biti ljubazni да izađete napolje! 

NOVINAR: 
Ne, ne. Ti treba da izađeš odavde napolje. 


BORO: 
Molim vas, izađite napolje. 


NOVINAR: 
Tako znači, hoćeš da me izbaciš napolje! 


BORO: 
[odguruje novinara prema vratima]: Napolje! Napolje! 


NOVINAR: 
Vidjećemo se mi još! 


[Boro zatvara i zaključava vrata iznutra. Novinar lupa sa vanjske ѕїгапе.] 


NOVINAR: 


[Dobacuje sa kratkim pauzama između.] Ja ću tebe izbaciti odavde! ...Znaš! .. 


ćeš meni... Ja ću sa milicijom da dođem ovdje... To je moj stan! 


MARGARETA: 
[Iznenađena, zbunjena, sa djetetom и пагиёји.] Šta je bilo? 


BORO: 
Ništa. Mama prodala stan sa svim stvarima. 


MARGARETA: 
Koji stan? 


BORO: 
Ovaj stan! 


[Dijete plače.] 


MARGARETA: 
Šta?! 


Ti 

[Mrak.] 
Peta slika 


NOVINAR: 


[Pojašnjava publici stojeći u pročelju scene]: Ne znam šta se poslije dešavalo sa 


Borom, ali znam da se on sad mnogo boji Bambira. 


[Tada se osvjetljava i prostor iza novinara. Na sredini gole scene na podu sjedi 
Boro umotan u kišni mantil. Izgleda uplašen i zapušten. Novinar uzima tanku 
lakiranu drvenu ploču iz ugla i vješa je oko svog vrata. Na ploči stoji napisano 
fluroescentnom bojom: “bambir". Boro ga je primjetio i odmah skoči sa zemlje i 
rastvori mantil. Vidi se na trenutak slomljeni crveni vještački ud. Zatim Boro 


ponovo zatvara mantil i povlači se uplašen sumanuto u drugi kraj scene. ] 


NOVINAR: 


[Obraćajući se publici tonom eksperimentatora koji izvodi eksperiment nad 


pokusnim Кип ет.) Šta radiš, Boro? 


BORO: 
Ništa! 


NOVINAR: 
Zašto ne ideš kući, Boro? 


BORO: 
Ne znam. 


NOVINAR: 
Gdje ti je žena, Boro? 


BORO: 
Ne znam. 


NOVINAR: 


[Smješka se затогадомо по. ]: Koliko ti je godina? 

BORO: 
Ne znam. 


NOVINAR: 
Kako se zoveš? 


BORO: 
Ne znam. 


NOVINAR: 
Bojiš li se Bambira? 


BORO: 
[Izobliči se od straha.] Bojim se! Strašno se bojim Bambira! 


NOVINAR: 
[Smije se.] Ti si lud, Boro! 


BORO: 
Nisam. Nisam. Samo se strašno bojim Bambira. 


NOVINAR: 
Jesi li završio svoju dramu? 


BORO: 
Dramu? Jesam, jesam, završio sam. 


NOVINAR: 
[Trijumfujući licem prema publici.) І kakav јој je kraj? 


BORO: 

[Živne na trenutak, kao da je osvješten.]: A na kraju ćemo svi da zapjevamo 
[pjeva]: 

Kad bi ove ruže male 

za bol srca moga znale 

Pustile bi suzu koju 

da ublaže tugu moju... 2x 

А! пе znaju, а! ne znaju 

šta je uzrok mome jadu, 

samo ona dobro znade, 
što mom srcu bol zadade... 


[U toku pjesme novinar prinosi mikrofon Bori, a onda daje znak rukom publici 
da se raziđe. Pošto publika ne odlazi, novinar navlači zavjesu ispred scene. Boro 
još uvijek pjeva iza zavjese. Iznenada pjesma prestaje. Tišina. Borin krik. Mrak.) 

Epilog 


[Pali se svjetlo. Na scenu izlaze prvo djevojke i poklanjaju se, a zatim i 
Margareta. Poslije toga pojavljuje se i novinar ispred zavjese i klanja se publici. 
Publika plješće očekujući i glumca koji igra Boru. Tada, pošto se poklonio 
nekoliko puta, novinar, gledajući ka zavjesi, silazi ispred prvog reda gledališta i 
plješće energično skupa sa publikom u iščekivanju glavnoga glumca. Tada 
eksplodira svjetlo u stropu, nastane mrak i električne iskre poput vatrometa 
zasipaju dio scene koja je opet u mraku. 

Aplauz među publikom je utihnuo, ali novinar nastavlja histerično da plješće, 
sad već potpuno neugodan u svome hinjenom oduševljenju. 

U mraku zvuk kiše, pljusak, nevrijeme, grmljavina nadjačava novinarov pljesak 
na trenutke. 

Djevojke stoje na sceni, kao i Margareta, publika isto tako stoji. Svi stoje i 
slušaju oluju. 

Tada, preko razglasa počinje zvučni snimak, muzika i nevrijeme iz završne scene 
sci-fi filma “Matrix Revolutions“ (scena br.27 na DVD-u). Zavjesa se raširi. Boro 
je drugačiji, stoji sad odlučan i uspravan, u skladno utegnutom crnom mantilu i 
sa tamnim naočalima na nosu. Počinje da korača prema novinaru.) 


NOVINAR: 
[Smijući se histerično]: Vutrix! Ha, ha, ha! Vutrix!!! На, ha, ha! 


[Dalje se scena odvija realnim vremenom filma "Matrix Revolutions", tako da 
preko razglasa konstantno teče zvučni snimak filma bez slike, od scene br. 27 
(DVD num.), pljusak i susret Nea i agenta Smita u konačnom obračunu - s tim da 
se originalni glasovi glumaca iz filma utišavaju u trenutku kada treba da se 
pojave, i tada novinar izgovara tekst na srpskohrvatskom umjesto agenta Smita, 
a Boro izgovara Neove replike. Replike obojice su u stvari djelimično izmijenjen 
prevod originalnih replika iz filma. U dijalogu se djelimično pojavljuju i nove 
replike kojih u filmu nema. Uz to je još i primjetno da novinar ismijava uvođenje 
filma Matrix na ovaj način u predstavu, dok Boro nema ironičnu distancu prema 
trenutnom dešavanju na sceni. On samo korača monotono prema novinaru sa 
jednim jedinim ciljem: Da ва zgazi.) 


NOVINAR: 

[Stojeći u gledalištu među publikom, ispred prvog reda stolica. Gleda u Boru, 
koji se nijem približava iz dubine scene] Gospodine Boro, dobro došli nazad, 
nedostajali ste nam! [Osvrće se oko sebe.] Da li ti se dopada šta sam uradio od 

ovog mjesta? [Stalno sa ironičnom distancom ka imitiranju sinopsisa filma 
"Matrix Revolutions".] 


BORO: 
[Izgovara Neove replike bez ironične distance]: Večeras će sve ovo da se završi. 


NOVINAR: 

Znam da će da se završi. Ja sam to već vidio. [Ovdje se zaceni od smijeha.] U 
Vutrixu. Ups, u Matrixu! Ha, ha, ha. Zato će ostatak mene da uživa posmatrajući 
završetak ove farse. [Pokazuje na publiku iza svojih leđa.] Jer mi već znamo da 
ću da te razbijem na kraju ko pičku. Jebem li ti mater ustašku! [Pokazuje na 
publiku.] Nisi im rekao čiji ti je vojni orkestar svirao na dedinoj sahrani u 
Zagrebu 1943. godine! 


[Oni se zalete jedan prema drugom, bace se jedan na drugog i počnu da se biju. 
Zvučna pozadina iz filma, muzika, udarci i dobovanje kiše. Ova dvojica se u 
magnovenju približavaju opasno publici, ruše rekvizite, valjaju se po sceni. 
Novinar sruši Boru koji na tren leži na роди. ] 


NOVINAR: 

Osjećate li to gospodine Boro? Približava se kraj. Na kraju, trebam ipak da vam 
se zahvalim. Smisao vašeg života objasnio mi je smisao života uopšte... Smisao 
života uopšte je... da bude uništen. 


[Boro se diže sa poda, otresa prašinu sa mantila i poziva prstom novinara.Ovaj 
se ponovo zakoceni od smijeha prateći ovu stopostotnu imitaciju mizanscena 
"Matrixa Revolutions”. Podrugljivo klima glavom Bori, želeći da kaže da 
razumije da se ovdje radi o Matrixu. Ali Boro ne reaguje na njegovu ironiju. 
Iščekuje napad. Novinar prestaje da se smije i baci se opet na Boru. Zvučna 
pozadina realnog vremena filma je konstantno prisutna. ...Boro sad udara 
novinara i ovaj se ruši па род. ] 


NOVINAR: 

[Dobacuje u nemoćnom bjesu Bori dok se u pozadini čuje muzika scene iz 
Matrixa Revolutions u kojoj se Neo i Smit nijemo bore na nebu.] Najgori ste vi 
mješanci, nikad ne zna čovjek gdje vas ima. Upropastili ste i Srbe i Hrvate, a i 
one jadne muslimane. Rovarite uvijek. Komunisti! Fašisti! Ne date poštenom 
svjetu da živi. Intelektualci! ...Pisci! Vi ste i Srbiju upropastili. | onu bivšu 
Jugoslaviju! Vi ste ovaj rat i započeli! A sad se majmunišeš ovdje sa ovom 

farsom kojoj se ne zna ni rep ni glava. Jako pozorište, u pičku materinu! I jak 
pisac! 


[Boro odmahuje rukom, udaljuje se od novinara koji sad ustaje i kreće ponovo 
na Boru, iza leđa. Udari ga stolicom u potiljak. Boro se sruši na pod bez riječi. 
Novinar stoji iznad njega. Gleda kako Boro dolazi svijesti i pokušava iznova da 
ustane.) 


NOVINAR: 

[U bijesu.] Zašto, gospodine Boro? Zašto!? Zašto!? Zašto se ne zaustavite već 
jednom!? Zašto nastavljate da se hrvate sa mnom, Hrvatu, gdje vas to svrbi 
svrab Srbine, zašto se dižete opet, zašto opet da vas mlatim, zašto opet da vas 
blatim? ...Vjerujete li da se borite za nešto više? Za nešto više nego goli život?! 
Ha, ha! Za filmska prava? Ha, ha, Odraće te producenti Matrixa. Ne smiješ 
filmsku muziku u predstavi da upotrebljavaš! Zar ti to nije poznato? Autorska 
prava? Kakav si ti jebeni pisac kad ni to ne znaš, abba! ...Čekaj da pogodim 
[Smije se cinično.] Mama ti je Hrvatica a tata ti je Srbin... ha,ha,ha... Ne, čekaj... 
čekaj... tata ti je Srbin, a mama ti je Hrvatica, je li? Ha, ha, ha... Mora da je 
ljubav razlog tvoje tvrdoglavosti, mora da si dijete ljubavi abba, mora biti ljubav 
kad se četnik i ustašica spunđaju, abba. 


[Boro se diže, lagano i teško, nesiguran na nogama. Novinara obuzima gotovo 
nekontrolisani bijes kada vidi da se Boro ponovo digao, ironična distanca 
nestaje,ostaje samo bijes.) 


NOVINAR: 
Abba, zašto, abba? "Oćeš opet da te zakucamo na križ, abba, 'oćeš opet krst па 
leđa!! Nema ovdje nikoga, abba! Zašto, abba!? Za koga!!!! 


BORO: 
Zato što Ja tako hoću! Ja sam pisac ove farse! 


[Boro udari novinara snažno,bacivši ga па род u zamahu. Novinar leži 
nepomičan. Boro stoji jedva na nogama i gleda neko vrijeme nijemo u publiku, 
zanoseći nesigurno tijelom. Zvučna pozadina Matrixa je cijelo vrijeme prisutna. 


Tada se novinar ponovo diže i uzima foto-aparat.) 


NOVINAR: 

Ovo je moj svijet, abba, moj svet kad ti kažem! [Uzima foto aparat i fotografiše 
Boru, blic bljeska, Boro zaklanja oči, novinar diže ruku izigravajući scenu 
pobjede agenta Smita nad Меот. Сеп se.] Vutrix! 


[Zvučna pozadina iz filma iščezava bespovratno sa prvim bljeskom blica. Novinar 
se primiče bliže Bori i sa kamerom ispred oka namjerava da uzme još nekoliko 
slika.) 


NOVINAR: 

[Pokušava da okupi sve glumce na jednom mjestu,u kadru kamere.] Čekaj, 
čekaj, stanite u liniju tamo... Boro! Margareta! ...Dođite ovamo, u sredinu... 
Tako... 

[Svi su se sakupili za grupno poziranje pred kamerom. Stoje ne mičući se. Tada 
se novinar dosjeti i posjeda ih sviju u prvi red ispred publike. Penje se na scenu i 
gasi svjetlo u sali.) 


NOVINAR [Zavijajući glasom.]: Ptičica! [Bljesak blica osvijetli publiku i glumce.] 


Kraj 

Aleksandar Šajin, Apsolvirao Jugoslovensku književnost u Sarajevu 1992, a 
diplomirao na Institutu za Istočnu Evropu u Kopenhagenu 1998. sa temom stila i 
jezika u pisanim medijima na području bivše Jugoslavije. Živi i radi u Danskoj 
gdje je između ostalog objavio “Ogled o Duši” u Brendum Enciklopediji 
(Brondums Encyklopadi, 1994) i dvojezičnu knjigu poetsko-proznih tekstova o 
Evropskoj i individualnoj, anonimnoj istoriji “Vrijeme — Vremena" (Tiden — 
Tiderne, 2003). Dobitnik nekoliko državnih nagrada i legata za svoj umjetnički 
rad u Danskoj u zadnjih desetak godina. U posljednje vrijeme pojavljuje se i kao 
gostujući urednik u sarajevskom hard-core književnom časopisu ALBUM, pod 
pseudonimom "6. Dr. Ralf”. 

Божидар Васиљевић 
ПРОЛЕЋЕ КОЗАРА ЛАВРЕНТИЈА 


НА ГРОБЉУ 


Од када је Дрнда умро, Дрнка одлази на његов гроб сваке вечери. Већ 
трећи дан од његове смрти, а њена туга не јењава. Чим заврши кућне 
послове и намири стоку, узме флашу цујке, стави жар у кадионицу, тамјан у 
џепче од тканица и право на гробље. Просто лети преко њива да се сретне 
са својим Дрндом. Јесте да се он не појављује онако како би она хтела, али 
то њој не смета толико да не би опет ишла. 

Чим окади гроб, кружећи око њега, пошто успостави мирисну везу с 
покојником, седне на свежу хумку, наслони се обема рукама на њу, и 
почиње да нариче. 

Нариче тако тужно да јечи цело поље. 

Благо Дрнди кад га жена толико жали – кажу људи. 

O, Дрндо, Дрндо, зашто ме остави, црни Дрндо! – зајечи прво тихо жалосна 
жена. 

Зашто ме остави да се сама мучим 2 Црна ти ја! Ко ће њиве да ми оре, KO he 
жито да ми сеје? — закука Дрнка јаче, кад туга провали из ње. 

Ко да коси, ко да пласти, снаго Moja? – запева све гласније. 

Док Дрнка запева, однекуд из гробља појављује се кршни, млади, рутави, 
ритави човек с мотичицом. Гледа у Дрнку која раширених ногу према 
заласку сунца једнако нариче. Затим збуњено прилази и седа тик испред 
њених ногу. 

Дрнка наспе ракије: - Попиј за душу Дрндину. – каже и пружа чашу, која се 
прелива. 

Њему за душу, нама у гушу. – каже Кане, и крсти се. 

Кане чисти коров на гробљу. Ради и по кућама за храну и пиће. 

Кане је приглуп, јер га је отац убио курцем у главу још док је био у стомаку. 
— кажу злуради. 

Зато га служи друга глава. – веле пакосни. 

Тешитељ удовица — настављали су, подсмевајући се и завидећи му 
истовремено. 

Дрнка и Кане затим испијају другу ракију, па трећу... 

Немој да си тужна. Ја ћу Дрнди да требим коров – каже Кане. 

Кад је сунце нестало иза шума и брда, Кане примети како руменило нестаје 
истовремено и на небу, и под Дрнкином сукњом. 

Смркло ти се под сукњом – исклиберио се према Дрнки. 

У даљини су се чули вечерњи пси. 

Около се чуло опојно зрикање зрикаваца. 

Затим Дрнкино јецање. Прво тихо, док убрзо није почела да завија из све 
снаге, као да се одазива свим псима истовремено. 

KAKO JE ТРЕБИТЕЉ КОРОВА ПОСТАО ЊЕМО – ЊЕМО 


Сакривен иза споменика, Ђиђи је гледао како требитељ корова теши младу 
удовицу Дрнку одмах поред свеже хумке њеног, исто тако свежег, 
тродневног укопљеника, мужа почившег, Дрнде, коме је образ за живота 
чувала, за њим читава три дана неутешна била. 

Гледао Ђиђи, па се досетио. 

Само што је Дрнка спустила сукњу, покупила кадионицу, празну флашу, 
пољубила крст и отишла журно, Ђиђи је иза споменика изашао пред 
требитеља корова и тешитеља удовица. 

AKO даш да ти га акнем, нећу рећи покојном Дрнди да си My рокао жену — 
рекао је Ђиђи. 

Ритави требитељ и тешитељ је само мутаво казао: «Њемо, њемо...», 
обнажио задњицу и истртио се. Ухватио га је паничан страх да би покојник 
могао да се расрди на њега и да га вија по гробљу, па му је трћење са 
живим човеком изгледало мање опасно. 

Гледала све то Дрнкина свекрва, која је изашла на гробље да види што јој 
снајке нема. Гледала па се досетила. 

Ако ми га мало не ставиш, рећи ћу Дрндином оцу да си му опалио снајку, 
па ће ти сачмару опалити у задњак. 

Њемо, њемо... — рекао је преплашени човек, и ставио га мало Дрнкиној 
свекрви. 

Наишао је Дрнкин комшија Муша, па се досетио. 

Њемо, њемо... – чуло се опет. 

На небу су трепериле узбуђене звездице. У оближњем потоку треперили су 
жапци. Издалека допирала је рика говеда. 


40 


ЊЕМО — ЊЕМО ПОСТАЈЕ ДВОРУКИ МАЈСТОР 


Од оне ведре ноћи са месечином и звездицама која је повремено била 
облачна, стога и тамна и мрачна када би месец зашао за облаке, Кане не 
само да је постао Њемо – Њемо, пошто је под претњом карао и под другом 
врстом претње био каран, и од тешитеља удовица постао двополно биће, 
него се и све друго у његовом животу променило. 

Од те ноћи његове потребе су се измениле. И он није више био задовољан 
када би утешио неколико жена, него је осећао неодољиву потребу да бар 
једном — двапут задовољи и задњи део свог бића. Пошто није увек могао 
да нађе довољно предњих и задњих партнера у истом дану, задовољавао 
се ручно. Али не као сваки нормални дркаџија који је или левичар или 
десничар, него је то морао радити обема рукама истовремено, тако што би 
десницу употребио за шетање кожице на главићу, а левицу би стављао 
себи, позади, у рупицу. 

У почетку је то радио доста неспретно. Али, када се извештио, обавезно би 
свршавао најмање два пута истовремено: и спреда, и позади. И није могао 
знати које му је свршавање донело више ужитка, да ли оно спреда, или оно 
позади. 

«Дворуки мајстор», како су га од тада називали, није више задовољавао 
само удовице, већ је то чинио и са старијим брачним паровима. 

Старије удате жене би добиле оно што им је било потребно, а њихови 
матори мужеви би задовољили свој мушки понос тиме што су на лицу 
места одпозади тртили каратеља своје жене. 

У сваком случају, живот им није пролазио улудо, у годинама када се он све 
мање назива животом, све више старошћу. 

БИЦИКЛИСТКИЊЕ 


Оно лудило које почне да хвата мушкарце када им око горњег и доњег 
носа почну да израстају паперјасте длачице изгледа да је ухватило и мене. 
Ишао сам у седми разред, у суседно село, седам километара удаљено. У 
повратку из школе често сам се придруживао групи од седам девојака са 
фарме свиња «Напредак». 

Један део пута узбрдицом гурале су бицикле и причале масне приче. 
Пошто се, занете у своје приче, нису обазирале на мене, ја сам у једном 
тренутку осетио жељу да нешто кажем. 

Нисам био потпуна незналица, јер сам се наслушао мушких прича те врсте, 
па сам сматрао да могу да се укључим у разговор. 

Као што су одрасли мушкарци били надмени и гледали на мене са 
спрдњом уколико бих покушао нешто да кажем, када су такве приче 
причали, тако су и девојке, још поспрдније, дочекале моје утрпавање у 
причу. 

Шта ти хоћеш2 – искезила се дебелогуза Софија. – Твој није већи од прста. 
— наставила је, испруживши према мени песницу са подигнутим средњим 
прстом. 

Остале девојке су се закикотале. 

Мени треба овакав – обрушила се на мене Софија и згрчила руку у лакту. – 
Коњски ! 

Осетио сам како се одједном сав смањујем и тонем у калдрму. 

Помислио сам, ипак, како мој није баш толико мали, као њен средњи прст, 
али да ће ми икада израсти као пола њене руке, то ми је изгледало 
немогуће. 

Пожелео сам тада да престанем да растем и останем заувек дечак. Али, 
када сам помислио како моје школске другарице брзо крупњају, уплашио 
сам се. 

Надао сам се да мојој најлепшој, најдражој школској другарици Живкици 
неће бити потребан велик као пола руке. 

МЛЕЧИКА 


Испричао сам свом другу Меди болну причу са бициклисткињама. Пред 
њим се нисам стидео, јер смо се мерили, и знао сам да његов није већи од 
мога. 

Не брини – рекао је Меда спремно. – Знам шта треба да урадимо да нам 
брже расте. 

Отишли смо на ливаду и набрали млечику. 

Цедио је бели сок млечике у шаку. Био је густ, лепљив као смола. Нацедио 
је скоро пуну шаку сока, јер је хтео да му што пре и што више израсте. 
Нисам имао поверења у чудотворну млечику за брзи раст, па се нисам 
усудио да се намажем, као што је он то обилно учинио. 

Када је мој довитљиви друг после мазања отишао, ипак сам се уплашио: 
била је страшна помисао да ће сутрадан његов бити већи од мога. Имати 
мањи чак и од Меде – страшно. 

И био је већи. 

Био је сигурно дупло већи. 

Био је црвен и набрекле главице, велик као талуска од омањег клипа 
кукуруза. 

Али Меда је био успаничен. Само што није кукао од болова. 

Лекар му је преписао неку маст против болова. И за брзо смањивање. 

Био је срећан кад му се после неколико дана смањио. 

Био му је опет мали као мој. 

Мораш бити стрпљив — рекао му је лекар. Када будеш израстао као коњ, 
имаћеш велики као коњ. И не слушај шта кобиле кажу. 

Лажу кобиле – пролазило ми је кроз главу. 

Сигурно лажу, охрабривао сам се даље. 

Али зашто их лекар назива кобилама 2 

Није им ваљда ипак потребан коњски 2 

Божидар Васиљевић, рођен 1951, у Јасенову. Објављује поезију, афоризме 
и кратке приче. Добитник је прве награде Књижевне омладине Србије - 
Аранђеловац и награде Перо ресавске школе на међународном фестивалу 
поезије Слово љубве - Деспотовац, Манасија. 

Поезија Б. Васиљевића превођена је на италијански, румунски, енглески, 
шведски и мађарски. Проза превођена на русински. Заступљен у 
антологијама за децу и одрасле. 

Књиге поезије: Црне капи, 1991; Рашчињени анђео, 1993; Клошаркин плес, 
1994; Лов на космичке струне, 2001; Изабране и нове песме, 2004. 

Кратке приче: Вечни загрљај, 2000; Златно раскршће, 2002. 

Књиге поезије за децу: Песме за децу и маме, 1995; Животињски свет 
Србије, 1995; До неба три, 1997; Хоћу да будем нешто, 1997; Заљубљени 
дуд, 2000; 

Сваки час је срећа, 2003. 

Живи у Београду, као самостални уметник. Управо завршава свој први 
роман. 

Eduard Pranger 
RAD NA CRNO 


Povremeno se čujem s Antom, prijateljem iz Sinja za kojega me vežu neke 
zajedničke ratne uspomene. Nakon dužeg vremena došao je nekim poslom u 
Zagreb. Prenoćio je kod mene pa smo, uz čašu crnoga iz njegova vinograda, 
pretresli uspomene i bacili priču do kasno u noć. Kaže kako se prije par mjeseci 
vratio iz Amerike gdje je kod rodbine radio kraće vrijeme na crno. U Sinju, veli, 
nije mogao naći posla. Žena, profesorica, već je dvije godine na zavodu za 
zapošljavanje. On, u srednjim četrdesetim, umirovljen je kao ratni vojni invalid s 
otpremninom od šest gelera u kralježnici. Invalidnina jedva prelazi pola 
prosjećne plaće. Da je ne izgubi posao može naći ali na crno no plaća nije 
dovoljna za odgajanje četvero male djece. U Americi, mislio je, možda pronađe 
neku mogućnost za zaradu. Makar privremenu. Dosjetio se u nevolji rodbine 
koja već dvije generacije živi na drugom kontinentu. I ispričao mi je zanimljivu 
priču. 

Ujak Šime poslao je garantno pismo pa je Ante, među prvima nakon 9/11 i 
konzularnih peripetija oko vize u Zagrebu, sletio na aerodrom u San Francisku. 
Ujak, koji ga je lijepo prihvatio i ugostio, bavio se gradnjom kuća i izradom 
stolarije. Preko četrdeset godina gradio je kuće od drveta Amerikancima u San 
Diegu i bio je jedan od vodećih u svojoj branši što ga je i obogatilo. Kuća na kat 
sa masivnim bijelim stubovima, baš onakva kakve gledamo u filmovima, bila je i 
više nego dovoljna za ujakovu četveročlanu obitelj. | ogroman travnjak uokolo, 
vrt s bazenom i tri velika automobila u garaži. 

Moj se Ante nije mogao načuditi načinu života kojim žive Amerikanci. Još ga je 
više impresioniralo to kako su naši ljudi, kojih je tamo bilo podosta brzo 
prihvatili američki način života i u potpunosti mu se prilagodili. 

Jednoga dana, priča Ante, pala je ujakova mačka s krova. 

«Slušaj, nisu ti tamo niti mačke ka u nas. Nekako su trapave.» 

Ukratko, jadna je mačka pokušala sići niz oluk i pritom pala na nos, razbila 
njušku i izbila dva zuba. Kako je bila subota uveće, najbliži dežurni veterinar bio 
je oko stotinu i četrdeset kilometara daleko, dobrih sat i po vožnje. 

«Mačka je mjaukala, a dica su bidna plakala. Ujak je bio jako nervozan», 
nastavlja Ante. 

No, usprkos svemu najviše ga se dojmila ozbiljna ujakova zabrinutost za 
životinju. Ne kao prema životinji ili ljubimcu nego nekako, kao da je to 
ravnopravan član obitelji. Pa i više. 

Nakon što je veterinar nakon dobra dva sata obavio svoj posao vraćali su se 
doma. Mački je očito bilo bolje i osjetilo se neko olakšanje što je sve proteklo u 
redu. Ujak je zadovoljno hvalio «mačjeg doktora» i onako, usput napomenuo: 

- Znaš li ti Ante koliko sam platija za mačku? 

- Ne. 

- Hiljadu sedamsto dolara! Napisa san ček. 

Ante je ostao bez riječi. Nije vjerovao vlastitim ušima. 

- Za mačku? 

- Ašta si ti mislija? Dica bi me razapela da njoj se štogod dogodilo, što nije — 
hvala Bogu. 

Moj je prijatelj jedno vrijeme šutio, a onda izustio: 

- A jel znaš ujače što bi ja u Sinju napravija? 

- 5102 

- A naša bi sličnu mačku па ulici i odnija doma. Ovu bi да šintarima. I svi sretni. 
Ujak ga je zapanjeno gledao. 

- I ti bi to napravija? Pa ona je, reka san ti, ka član familije. Koji si ti čovik? Da bi 
ubit bidnu beštiju i podvalija bi dici drugu? 

Cijelim putem do doma, priča Ante, ujak je šutio i povremeno ga ispod oka 
pogledavao. 

Inače, Ante je u ujakovoj firmi radio neprijavljen. Plaću je dobivao u kešu, 
direktno od njega. Zajedno s latinoamerikancima i ljudima smeđe, žute i crvene 
kože gradio je drvene kuće po otmjenim kvartovima. Nije puno zapitkivao no 
nakon nekog vremena shvatio je da i mnogi drugi rade kao on, na crno. Radili bi 
i po šesnaest sati dnevno, bez pogovora. Kada bi prolazio predradnik pognutih 
bi glava gledali ispod oka jedan drugoga. Jednu večer, uz nekoliko piva više, 
Ante im ispriča kako se u nas, u Hrvatskoj radi. Oni su se samo pristojno 
smješkali i pogledavali. Znali su da je ujakov rođak. «Tako nešto ne može bit, 
ovaj je stranac očito malo više popio..», čitao im je u očima. A oni bi nastavljali 
pit pa drugi dan radit, pa opet uveče pit i tako.. iz dana u dan. 

Svaka tri tjedna otprilike gradilište bi opustjelo. Pet-šest radnika beskorisno bi 
se motalo oko konstrukcija i Ante je shvatio. Taj dan dolazi kontrola iz saveznog 
Ureda za imigraciju. І stvarno, nedugo zatim osvanuli bi neki ljudi u tamnim 
odijelima. U pratnji njegova ujaka, obišli bi gradilište, popričali s par ljudi u 
žutim kacigama i nasmijani otišli. Ako ništa drugo, kaže, jedino ga je to 
podsjetilo na Hrvatsku, osjetio je na trenutak dašak domovine. | bilo mu je 
nekako lakše jer, izgleda da je na cijelome globusu igra ista. Shvatio je da jedino 
rad na crno ne razaznaje razlike u boji kože, religiju, kulture, spol, dob.. da tu 
istinski nema diskriminacije. Jedino u radu na crno svi su jednaki. 

I tako, radilo se iz dana u dan. Antu je iskreno začudila izvrsna organizacoja 
posla. Kuću na kat, od nekih dvjestopedeset kvadrata s dvije garaže, sagradili bi 
za dvadesetak dana. «Prijatelju moj», pričao je «sada se ne mogu načuditi kako 
mi to doma radimo. Pa mi smo sto puta siromašniji od njih a gradimo kuće, 
prave dvorce od betona, pet puta skuplje od njihovih. І kao da će nam vječno 
trajati.» 

Vrijeme je prolazilo. Od onog događaja s mačkom nešto se bitno promijenilo. 
Ujak je bio nekako snošljiv, služben i, kaže Ante, kao da je jedva čekao da mu 
odem iz kuće — vratim se u Hrvatsku. Tjedan-dva kasnije tako je i bilo. 
Privremena viza je istekla. Na aerodromu ujak Šime izvadi kuvertu i zamoli mog 
prijatelja da je preda njegovoj majci. Prilika je to, reče, da joj Ante odnese novac 
koji joj on šalje svako nekoliko mjeseci. 

- Pozdravi mi mater, daj njoj šolde i reci da mislimo na nju i da ću se javit. 

I tako se Ante, pun dojmova, vratio u Sinj. Par dana kasnije ode do ujakove 
majke koja je godinama sama stanovala u selu podno Svilaja. 

Starica od kojih osamdesetak godina tek se vratila iz polja. Nahranila je ono par 
kokošiju i kozu pa ga počastila lozovačom. Nestrpljivo je pila svaku riječ iz 
Antinih usta i potanko saslušala svaki datalj o ujaku Šimi, ujni i unucima. Onda je 
Ante izvadio kuvertu. 

Polagano, s ljubavlju otvorila je omot i izvadila pedeset dolara. Gledala je u 
novčanicu i vrtila je kraće vrijeme po rukama kao da ne zna što će s tolikim 
novcem. Pažljivo je zatim zamotala novčanicu u maramicu i stavila je u njedra. 
Suznih je očiju rekla: 

- То mi šalje moj Šime. Tko zna Како је sada njemu, bidnome... 

Eduard Pranger rođen je 1957. godine. Živi i radi u Zagrebu. Oženjen, otac je 
dvoje djece. Pisanjem se bavi od 2004. godine, a prozu i poeziju, osim 
u Balkanskom književnom glasniku objavljuje i na blogu. 

Elfrida Matuč Mahulja 
TRI ŽENSTVENE 


ŽENA KOJU JE (PONEKAD) VOLIO 


Bila je toliko daleko da je radi te daljine više puta poželio udarati glavom o zid. 
Daljina je bila neumoljiva stvarnost, a ona je bila stvarna u toj i takvoj stvarnosti. 
U njegovoj stvarnosti. 

Prvi se puta u životu osjetio bespomoćnim i taj mu se osjećaj nimalo nije sviđao. 
Mrzio ju je radi toga... Jer, slovio je za beskrupulozna gada koji je na sve načine 
dolazio do onoga što bi postalo objektom njegove želje. Uživao je u toj 
reputaciji; mamila je ženske uzdahe, mušku zavist, a njemu je samome davala 
osjećaj nedodirljivosti i nedostižnosti. 

Sada pak, osjećao se bespomoćnim... mrzio je taj osjećaj i tu riječ... mrzio je nju 
radi njega. Vrhunac svega je kada bi ga uvjeravala da je i bolje da je tako kako je 
ida bi bilo puno gore kad bi mu bila blizu. Na ovako što je ludio. 

Pa jel' toj ženi nije jasno da je on želi... stalno. Nije li joj bistra njegova muka 
kada je se odjednom sjeti... svake sitnice na njoj i njene gotovo dječje veselosti 
koju od dječje dijeli jedino živost u pogledu u kome se sakriva vrebanje zvijeri... 
Pa kad takav, poput prištava teenagera poleti u pravcu kupaonice i tamo se 
prepusti mašti i vlastitim rukama да ga моде, k njoj... On. Оп!!?? 

Bespomoćan... i bijesan. 

A ona? Ona se raduje svakoj njegovoj iole toplijoj riječi — zato joj ih i ne da. Neka 
pati. Neka joj bude kao i njemu. Neka joj bude noćna mora... neka upamti dan 
ka je na nju, naletio on... savršeni gad. 

A volio je tu ženu, baš ju je volio... ponekad. 

ŽENA | MORE 


Večer nad Kvarnerom. Topla, ljetna. Negdje u zvoniku sakrio se ćuk i javlja se u 
točno  izračunatim intervalima. Međuvrijeme između njegovih javljanja 
ispunjavaju zrikavci svojim neumornim muziciranjem. 

Kvarner u plavom — spušta se noć. Najavljuje je teraska muzika nošena 
maestralom niz našu ulicu i grupice svježe istuširanih i namirisanih tijela koja se 
žurno spuštaju u grad u potrazi za zabavom. 

Ne idem u grad. Smetaju me gužve, nedostatak zraka i miris prženog krumpira 
koji se ustoji nad gradskim ulicama. 

Biram — more... 

Ne treba mi mnogo da bih stopalima osjetila njegov zagrljaj. Nekih dvjestotinjak 
metara; par minuta lagane šetnje ispod borova. 

Mirno je. Odmara svoju titansku dušu nakon gomile glasnih kupača i njihovih 
rekvizita. Igra se ljenjivo šljunkom gurajući ga među moje prste. 

«Došla si...» kao da tiho šapuće. 

«Došla sam ti; opet. Nisi me ni primjetilo prije u onoj gužvi.» 

«Oprosti», kaže more, «toliko djece koju moram čuvati; a ti si u meni kao kod 
kuće.» 

«Znam», kažem; «ne zamjeram.» Pomilujem more: «Zato ti i dođem navečer da 
budemo malo sami.» 

More se nasmije zvijezdama u sebi, i zašumi zadovoljno. Spusti mekani poljubac 
na moja stopala. Godi mi. 

Noć nad Kvarnerom. Više se ništa ne vidi. More i ja, zagrljeni u plićaku, volimo 
se nježno poput tajnovitih ljubavnika. 

U PREDVORJU SNA (TIJELO ŽENE) 


Kad se nađeš u predvorju sna... otvaraš prozore svoje duše i razgrćeš zavjese 
kojima je zaklanjaš od tuđih pogleda, redovito. Onda se udobno uvališ u svoj 
pohabani naslonjač i noge podigneš na najbliži komad pokućstva. Osluškuješ 
noć i razmišljaš o tome hoće li te tko omesti u tvom meditiranju, kako to već 
obično biva... 

Prostorija u kojoj se nalaziš ubija želju za životom svojim sivilom i bezličnošću. 
Jedino toplo što se u njoj nalazi je stara električna pećica sa tri rebra od kojih 
dva ne rade — već odavno... ali koga za to briga. Dok sjediš u tom prostoru, 
osjećaš se isto tako bezličnim... i želio bi biti negdje drugdje; na nekom sasvim 
drugom i drugačijem mjestu. 

Negdje gdje se ovaj isti mjesec ogledava u mirnoj površini mora iz čijeg ljeskanja 
izranja silueta žene koja ti hita u susret. Gdje miriše plićak, gledao bi zvijezde 
kroz njenu kosu kao kroz mrežu među svojim prstima. Svjetlucavu meku 
mrežu... mirisnu. Bilo bi divno osjetiti obline njena tijela kako se pripijaju uz 
tvoje... obline koje se samo naziru ispod tanke haljine... da, bilo bi zaista divno 
sada je čvrsto primiti za bokove i pritisnuti uz sebe snažnim stiskom koji budi 
rijeke požude praveći od njih bujice... i biti siguran u ono što želiš, a imati to u 
svojim rukama... toplo i podatno. Tijelo žene... 

Plovio bi njime poput mala čamca na pučini, svladavajući njegove valove i hridi, 
krotio žestinu njegovu i bio posut kapima slankastim od kojih žeđ postaje sve 
žešća. Uzimao bi ga rukama, kušao usnama i pod jezikom, a tijelo žene... tijelo bi 
te žene njihalo poput mala čamca na pučini i pokazivalo ti smjer prema maloj 
sigurnoj luci koja baš tebe čeka, da te sakrije od nevremena, da se u nju skloniš i 
osjetiš onaj jedva dočekani titraj uzbuđenja što si je pronašao u trenu svog 
ulaska kroz uski prolaz koji do nje vodi... male luke za tvoj čamac... tu bi ostao, 
uljuljkan, umiren i siguran. 

Zaspao bi spokojan na svom moru... tijelu žene, negdje s usnama ispod njenih 
grudi, upijajući njene mirise... zaspao bi s nježnim povjetarcem njena daha i 
nježnim dodirima prstiju na svom licu... kad bi bio negdje drugdje; na nekom 
sasvim drugom i drugačijem mjestu. Negdje s njom... sretan, na onaj način 
kojega već dugo nisi osjetio... potpun. 

Povratak u realnost uvijek je iznuđen iritantnom zvonjavom telefona. U 
prostoriji je hladno i miriši na vlagu. "Izvolite!" javiš se odsutno s dozom agresije 
u glasu, bijesan što te baš svaki puta netko prekine u sanjarenju... "Halo, sorry 
ako sam te probudila, ali osjetila sam odjednom silnu potrebu javiti ti se..., znaš 
pomislila sam da ti možda nedostajem." njen glas miluje te usred noći i ulazi 
kroz prozor tvoje duše... "Svašta od tebe..." prozboriš samouvjereno... a onda, 

nakon što si je se naslušao, usudiš joj se ipak reći: "Kada te ovako čujem imam 
osjećaj da si tu, u prostoriji preko puta i da ću te ugledati, otvorim li vrata." "Ali 
nisam" reče ona "dođem te samo malo pomaziti glasom i zaželjeti ti laku noć." 
"Laku noć..." kažeš, poprativši te riječi dubokim uzdahom, kojega možda ni sam 
nisi svjestan, ali ona ga svaki puta čuje... 

Čekaš da prva spusti slušalicu... i pogledaš na sat. Jutro je već, novi dan... opet si 
radi nje izgubio noć. "Svašta s njom...", pomisliš, a misao je neodređena... 
negdje između tuge, sreće i ljutnje. Svaki, baš svaki put. 


Elfrida Matuč Mahulja, rođena 1967. — svibanjsko dite. Bodulka s otoka Krka 
gdje živi i radi i nastoji misliti pozitivno (što joj ne polazi uvijek za rukom). Radi 
(čukni vo drvo!). 

Izdala zbirke poezije: „Vidici i mrakovi“, ,Rukohvat ljubavi“ і „Ugriz proljeća“, te 
zbirku kratkih priča „О ljubavi i zabludama“. 

Kolumnistica ,Lupige“ (kolumne piše isključivo na čakavštini otoka Krka). 
Objavljuje i na: - "Da bih bila ја" i "Moja sjena і ja". Surađuje na Pelud.netu. 

Igor Isakovski 
PLIVANJE PO PRAŠINI 


Odlomci iz romana! 


79. 


- Možda možemo da odemo do Zadra zajedno? — upitah Draganu. 
- Da, zašto da ne. Imaš nekog posla? 

- Pa, misli da se javim mojima u Skoplje, od tebe, da mi pošalju novac. Treba mi 
adresa. 

- Aha, kužim. Otići ćemo kad budeš htio. 

- Šta misliš, sutra? 

- Okej. Sutra mi je rođendan. 

- Ozbiljno?! 

- Aha. Dvadeseti. 

- Hoćeš li praviti neku proslavu? 

- Pa, proslaviću ga s tobom, kako mi se čini. 

- Onda, možda hoćeš da odemo prekosjutra. 

- Ne, ići ćemo sjutra. Ionako ga ne bih slavila ovdje, kuš. 

- Kum. 


82. 


Čekala me je na izlazu iz Maslenice. Ne sjećam se da smo se bili dogovorili da se 
nađemo baš tamo. Ali, bila je već tu, čekala me je, i sve mi je izgledalo da je u 
redu. Bilo je vrijeme da krenemo. 

- Idemo? 

- Da, nije daleko. 

Krenuli smo asfaltnim putem, naprijed. Već je bilo mnogo toplo. 

- Očekuje da imaš nešto ispod farmerica?, reče. 

Ovo je baš dvosmisleno, rekoh sebi. 

- Svakako da imam. 

- Bazen je prekrasan kad nema nikoga. Ovo bi trebalo da bude jedan od tih 
dana. 


1 Preveo Duško Novaković 

- Koji bazen? 

- Onaj gdje idemo. 

Ništa mi nije bilo jasno, svakako. Blijedo sam je pogledao. 
- Ima bazen u Zadru? (| mi ćemo baš tamo da idemo?) 

- Ne, već gore, u motelu. 


- Dobro, rekoh, i uhvatih je za ruku. Nije je povukla, kao što je inače radila. Privi 


me uza se, kao da vodi neko dijetence na plažu. 
Ispod farmerica nisam nosio ništa. 


83. 


Bazen je bio lijep: bistra voda koja je u njegovom koritu bila plava. Svježa i 
hladna voda, mirna i van od svega. Sjeli smo na jednu plastičnu ležaljku i gledali 
u vodu. Njeni su se odbljesci prelamali na zidovima motela. Nije bilo nikoga 


naokolo. 

- Nemam ništa ispod farmerica, rekoh. 

- Znala sam! 

- Imaš li ti nešto? 

- Imam, ali nije za tebe. 

- Tako sam i mislio. 

- Hahaha! 

- Za kupanje, to sam mislio... 

- Da, znam. 

| opet se nasmijala. 

- Idem da ti donesem nešto. 

-? 

- Sigurno imaš neke gaće za kupanje u torbi. 
- Imam, ali... 

- Brzo ću se vratiti. Čekaj me ovdje, molim te. 


84. 


Sjedio sam na ležaljci i gledao u vodu. 

Dugo vremena sam sjedio i slušao tišinu u svojoj glavi. 
Voda se nježno talasala. 

Bio je neki nježni vjetar. Odnekud. 

Bilo je potpuno tiho. 

Nebo je bilo plavo, široko, čisto. 


Zidovi su bili išarani vodom. Zidovi motela. Vodom iz bazena. 

Farmerice su mi bile prilično prljave, to sam sad mogao da vidim. Kao da su 
skupile celu usputnu prašinu. 

Da li ćeš, Isakovski, ako nekad postaneš majstor riječi, ostati ovakav kakav si: 
čist u duši, bistar u glavi i prljavih farmerica? 

Šta je pisanje, dragi moj, ako ne prljava sujeta, u poređenju s kojim tvoje 
farmerice izgledaju čisto kao nebo nad tobom... 

Tišina u mojoj glavi polako poče da se povlači. Počeh da slušam meke udare 
vode o zidove bazena. 

Potom shvatih da oko mene ima milion čvrčaka: cvrči-peče, cvrči-peče, cvrči- 
peče... 

S lijeve obrve kapnu mi kapljica znoja na zglob srednjeg prsta lijeve ruke. 

Izuo sam cipele. Gledao sam u palce. І stopala su mi bila prljava. Moje nasleđe iz 
usputne prašine. I nisam imao nikakvih reči za sve to, ni bilo kakvu misao o bilo 
čemu, osim o vodi koja je bleskala po zidovima. bio sam ovdje, pokraj jednog 
običnog, do ludila običnog bazena, koji je bio van svega, van bliskog mosta, van 
bliskog тога, van borova i ostale zimzeleni, мап mene, nesvjestan і 
nezainteresiran za mene, za moje prljavštine i moju uznemirenu glavu, potpuno 
daleko od moje duše, što god da je to bilo u tom momentu. 


85. 


- Imaš pozdrav od Kikove majke. 

Ima li ta žena ime, dođavola? 

- Evo ih, sad možeš da se okupaš. 

Svukao sam se pred njom, najprije majicu, zatim i farmerice, ostao sam nag za 
trenutak, potom sam navukao gaće. Ona me je gledala, na licu nije imala 
nikakav izraz. Lice joj je bilo prazno, lišeno svake komunikacije. Da li me mrzi?, 
upitao sam se. Ne možeš da misliš da te neko mrzi ako je prije toga pešačio kroz 
topli ljetnji dan ne bi li ti donio gaće za kupanje. Ali, upitah se. Ko sam pa ja i 
kako mogu tek-tako da ulazim u tuđe živote, da ih mijenjam kao sam igračka, da 
budem sasvim miran zbog toga, kao da je riječ o nečemu potpunom... 
uobičajenom? Što imam ja što oni nemaju, što me to čini toliko posebnim 
dođavola? Svjesnost o razičitosti ne daje mi nikakvo pravo da im remetim 
svakodnevicu. Konačno, koliko si i oni ne-različiti? Pa zar nije svaki čovjek različit 
od drugih ljudi? Odakle meni pravo da generalizujem? Da ih ukalupljujem? lako 
sam sve njih prihvatao onakvi kakvi jesu, ja sam se svaki put izdvajao od njih. 
Kao da su mi oni neke usputne stanice, a ja jedini putnik. Jedini vredni putnik? A 
zbog čega ne i prevozno sredstvo? Zašto nisam običan kamion, veliki tovarni 

kamion, sa svim svojim prašnjavim osovinama i točkovima i zabrektanim ali 
glupim motorom... Sa nedovoljno sigurnim točkovima... 

Jesam li ja reptil за promenljivom, stalno promenjljivom kožom? Umjesto 
samog sebe da mijenjam, ja njima ljuljam dan, skraćujem im dah dok razmišljaju 
kako da se sprave sa mnom, kako da me protumače. I, zbog čega bi neko bio 
zainteresovan za moje promjene, dođavola. Kome ja nešto treba da značim, u 
ovim kratkim životima koje imamo? Zar i od mene ima većih budala, te se čini 
da su spremni vrat da slome samo da me razotkriju? Da mi uđu u um, moj 
kašasti, zbrkani, zdrkani, neodređeni, do boli neusredsrijeđeni um... 

Od vode smo stvoreni, u vodu da uđemo: fluidnost našu da otelotvorimo. 

- Znaš... 

- Da? 

- Ja sam jedna velika skitnica. 

Trebalo je da kažem nešto drugo. 

- Znam, Igore, znam... 

- Ne smeta ti? Uopšte? 

- Ne... Samo me ponekad boli. 

- Ali ne baš često, nadam se. Malo vremena smo zajedno. 

- ...(Šta znaš ti o vremenu?) 


86. 


Unutra u vodi, ona beše poizdignuta iznad mene, zidovi su bili viši, odbljesci 
behu jasniji. Držao sam glavu iznad vode, polako mrdao rukama, nogama, 
šmrkao kroz nos. On se pojavio odjedanput. Ona se uplašila. Mnogo se uplašila. 
Pas je bio crn kao najdublja noć, oči su mu sjajile, živo su mu bljeskale beonjače, 
divlje sijali njegovi bijeli zubi... Veliki crni pas. Sa velikim bijelim zubima. 
Dragana ne reče ništa. Disala je duboko, silno uznemirena. 

- Diši pribrano, rekoh joj najpribranije što sam mogao. 

- Da, evo, tako dišem. 

|, zaista, već je disala mirno. 

- Kuc, kuc, rekoh ja. 

Pas se okrenuo prema meni, kao da me je tek tada vidio. Nakrivio je veliku glavu 
na jednu stranu, potom na drugu, dobro me odmerio. 

- Kuc, kuc, rekoh opet, i šljapnuh po vodi. 

Njegov skok bio je brz, munjevit. Nađe se u vodi, odmah do mene. Pomazio sam 
mu glavu. Veliku crnu glavu. Pod njegovom kožom sam osjetio kost lobanje. Pas 
borac. Čuvar. || ubica. Prekrasan pas. Tek tada se setih da je Dragana kriknula 
kad je on poleteo prema meni u vodi. Sve je bilo u redu. 


56 


- U redu je, rekoh joj. 

- Pazi se, molim te. 

- Neka on pazi, hahaha! 

Pas mi se približio potpuno. Liznuo me po obrazu. Sprijateljili smo se. 

Stavio mi je ogromne šape na ramena. Osjetio sam da sam jak. Stamen. Opet 
sam ga pomazio. Zapretao je zadnjim nogama. Prednjim šapama dobro me 
izgrebao. Nije bilo važno. Uzeh mu glavu između dlanova, dok sam se nogama 
održavao u vodi, i snažno ga poljubih između očiju. Pas me pogledao, dubokim, 
dugim pogledom, potom se okrenu i otpliva prema rubu bazena. 

Trebalo mu je više od dva-tri pokušaja da bi se popeo na suvo. Težina mu je 
odmagala. 

- Moj crni pas, rekoh Dragani. 

Ona je sjedila na ležaljci i zabezeknuto me gledala. 

- Zar svaki put riješavaš strah preko poljupca? - reče. 

Hteo sam da joj kažem da nisam bio uplašen od psa. Ali, ona nije ni spomenula 
psa. Spomenula je strah. 

Njen rođendan je bio slijedećeg dana. 

Igor Isakovski, pjesnik i prozaista. Rođen je 1970. godine u Skoplju. Diplomirao 
je na katedri za Opštu i komparativnu književnost u Skoplju, a magistrirao na 
Centralno-evropskom univerzitetu u Budimpešti. Radio je kao radio i TV voditelj. 
Osnivač je i direktor kulturne ustanove Bljesak, takođe i odgovorni urednik i 
vebmaster istoimenog časopisa. Urednik je u časopisu Nezavisnih pisaca 
Makedonije, «Naše pismo». Objavio je sljedeća djela: Pisma (roman, 1991), Crno 
sunce (poezija, 1992), Eksplozije, trudna mjesečina, erupcije... (pripovjetke, 
1993), Vulkan — Zemlja — (poezija, 1995), — Nebo (poezija, 1996, 2000), Gravire — 
Blues govornica (veoma kratki tekstovi, 2001), Peščani časovnik (pripovjetke, 
2002), Duboko u rupi (poezija, 2004 ) Plivanje u prašini (roman, 2005). Izbor iz 
njegove poezije objavljen je na engleskom, — Sky (1996, 2000), dvojezično na 
engleskom i makedonskom, I & Tom Waits (2003), i dvojezično na srpskom i 
makedonskom, Sejanje smeha ( 2003) i zbirka pripovjedaka Sandglass, na 
engleskom (2003). Autor je antologije pripovjedaka, Ernest. 01 i izbora poezije 
makedonskih autora, rođenih između 1960 i 1970, pod nazivom Morfej. 01 i 
Morfej. 02 (autori rođeni između 1930 i 1959). Autor је CD-ROM-ova: MPa 
(2001) i Babylonia ( 2004). Prevodi poeziju, prozu i eseje sa (i na) makedonski, 
engleski, srpsko-hrvatski-bosanski-crnogorski. Preveo je knjige Aleša Debeljaka, 
Ludviga Gica, Marije Todorove, Dušana Gojkova, Kloda Frimena, Roberta 
Mlinareca, Josipa Ostija, Roni Someka i MTC Kronin. Objavljuje u domaćim i 
stranim časopisima. Prevođen je u SAD, Holandiji, Rumuniji, Sloveniji, Hrvatskoj, 
Bosni i Hercegovini, Australiji, Bugarskoj, Češkoj, Mađarskoj, Slovačkoj, Južnoj 
Koreji, Crnoj Gori, Srbiji, Poljskoj i Izraelu. Živi u Skoplju, sa suprugom Kalinom, 
kćerkom Sarom i svim njihovim prijateljima. 

Петар Лазић 
ТАКО ЈЕ ГОВОРИО ПИТАГОРА 


ПИТАГОРА ПОЛИКРАТУ 


Питагора поздравља Поликрата, жели му добро здравље и брзу смрт a 
народу Самоса владавину аристократа. 

Питаш ме Поликрате, зашто се не вратим на Самос међу своје. Моје тело 
јесте на Самосу рођено али моја душа не потиче одатле. Твоју тиранију 
моје би тело можда и поднело, али моја душа је гледала и веће тиране и 
јадније народе. Ништа ново на твом двору не бих видео. Да сам у овом 
животу рођен у отменој породици као ти што си, можда бих ти био 
достојан противник. Овако, нисмо из исте Сфере, драги Поликрате. 
Много је времена прошло од онда када сам Земљом први пут ходао и када 
ми је Хермес, као свом сину понудио да бирам који год дар желим осим 
бесмртности. Измолио сам га да и у животу и у смрти сачувам сећање на 
све што сам доживео. По томе се, драги Поликрате, разликују твоја и моја 
душа. Ја знам када сам био Еталид, када сам био Еуфорб кога је ранио 
велики Менелај, сећам се када сам живео као Хермотим који је препознао 
Менелајев штит којег је на повратку из Троје посветио Аполону у његовом 
храму у Бранхиди, сећам се како сам као делски рибар Пир ловио не само 
морске рибе, већ и шаране за господске трпезе, свега се сећам и нисам 
због тога срећнији. 

Ти Поликрате имаш ту срећу да не знаш шта си био, ни шта ћеш бити, па ти 
је лако да владаш Самосом и да тврдиш да је то најбоља владавина од 
када је света. Зато што твоја душа не поседује сећање, ти и можеш тако 
олако да тражиш од мене да се вратим на твој двор и да те уведем у 
небеска знања и мистерије. Веруј ми, за такав живот за који си се 
определио довољан ти је и здрав разум који у писму тврдиш да поседујеш. 
Не једи срце своје Поликрате, не упропашћуј тај свој једини живот мукама 
и патњама, доћи ће иза њега нови животи а богови су се већ потрудили да 
на Земљи увек буде више муке и незнања но што отмена душа може да 
поднесе. 

ПОЛИКРАТ ПИТАГОРИ 


Поликрат поздравља Мнесарховог сина, Питагору, жели му дуг живот, 
толико дуг да увећа своја знања како ниједан човек никада није и неће. 

Када бих био сигуран да је све истина што ми пишеш и сам бих себи 
пожелео брзу смрт, нестрпљив да се поново родим у неком срећнијем 


времену. Чак и да ти поверујем у сваку реч, шта да ради душа која не 
поседује сећање, као твоја? 

ПИТАГОРА ПОЛИКРАТУ 


Питагора поздравља Поликрата и диви му се на неспокоју који сам код 
себе изазива. 

Свака душа поседује сећање, драги Поликрате, само што је оно немушто, 
као што је немушт разум непросвећених док гледају око себе највеће тајне 
бројева. 

Много пута ћеш имати осећај, као да си већ доживео оно што ти се управо 
догађа. Много пута ћеш свој усуд у сну предвидети. Много пута ћеш 
поверовати у сопствене наднаравне моћи а неће ти пасти на памет да је 
твоја душа све то већ преживела, да се сећа свега и да би хтела да каже 
своје сећање, али нема коме. 

ПОЛИКРАТ ПИТАГОРИ 


Поликрат поздравља Најумнијег љубитеља мудрости и пита: - шта је са 
душом у временима када није у телу? Где се скрива? 

ПИТАГОРА ПОЛИКРАТУ 


Питагора поздравља Поликрата, збуњен чињеницом да један тиранин 
више брине о души него о телу. Или си ти изабрао погрешно занимање или 
је занимање изабрало погрешног човека. 

Душа има своје Ја само док је у телу. Она лута између Ја једног тела и Ја 
другог тела. Између та два Ја налазе се Нигде и Ништа. 

Плашим се Поликрате за тебе. Плашим се да ће те убудуће прогонити душа 
исто толико сурово као што ти сада прогониш њу. 

Петар Лазић, један од најугледнијих сатиричара данашњице, превођен 
на тридесетак језика. Заступљен је у преко педесет светских зборника и 
антологија. 

За свој књижевни, публицистички и новинарски рад, као и за радијско 
стваралаштво добио је десетак угледних награда, и исто толико пута 
је привођен, у периоду пре и за време режима Слободана Милошевића. 
Подизане су и кривичне оптужнице, увек са истим образложењем: 
"Вређања имена и дела председника државе". 

Каријеру почео у студентском радио програму "Индекс 202" као 
редактор (од 1982. до 1984.) 

Од 1984. до укидања, 1996. био је аутор текстова, редитељ и 
"доживотни" уредник "Индексовог радио позоришта". 

Од 1996. до 1998. био је главни и одговорни уредник сатиричног листа 
"Наша крмача". 

Од 1999. до 2004. био је директор и главни и одговорни уредник 
сатирично-политичког магазина "Бре!" 

Од 2004. до 2005. био је директор и главни и одговорни уредник дневног 
листа "Глас јавности". 

Писао је сталне колумне за "Књижевну реч", "Нин", "Црту", "Марку" и 
"Глас јавности". 

До сад објавио: Зауставите планету хоћу да сиђем (1982), На зубатом 
сунцу (1988), Хероји Булевара револуције (1990), Опело за мртво море 
(1994), Године заплета (1997), Изабрана сатира (1998), Кратка историја 
душе (2001), Нема малих улога (2002), Брелешке (2002), Мали велики људи 
(2004). 


64 


Rade Jarak 
PUSTINJE - SENTIMENTALNI ROMAN O ODRASTANJU 


Ulomak iz romana 


BATIĆ ZA MESO 


Na početku priče je batić za meso. Leži na uskom mesinganom rubu pila. Ima 
okruglu drvenu dršku i glavu profiliranu nizom metalnih kuglica. Glava se sjaji 
kao čisti bolnički instrument, ali mjestimično je zaprljana i posuta mrljama 
skorene krvi. 

Bez imalo ustručavanja, samo pet minuta prije, isprovociran stalnim 
zapitkivanjem hoću li nešto jesti, naredio sam: 

- JELE, isprigaj patate! JELE, hoću šnicel! Tanki, bez žila! JELE, čuješ li me, JELE... 
Soba je ispunjena bijelom svjetlošću dana, svjetlošću koja obećava igru i 
zadovoljstvo, ali isto tako nosi u sebi dah buduće zime i budi u meni čudan 
osjećaj, jedva primjetno stezanje u želucu. 

Ruka moje tetke Jele, ruka prave Jarakuše, žene rođene na selu, debela i 
ispucalih prstiju, ali ruka beskrajno bezazlena i lagana poput leptira, uzme batić i 
prinese ga masnoj dasci. Daska leži na mramornom proširenju ispod kuhinjskog 
prozora. Na dasci čekaju crveni tanko nasječeni šniceli. Tetka pridigne dasku i 
počne udarati po mesu. Ti oštri i precizni udarci formiraju idealne komadiće 
posute rasterom rupica i spremne da upadnu u tavu. 

Mi Jarci imamo jake ruke, u našim šakama istovremeno leže snaga i lakoća, mi 
nismo odveć intelektualni. Pa ipak treba određena profinjenost višeg reda da se 
s tolikom lakoćom udara po mesu. 

Moram iskoristiti trenutak dok udaranje čekića teče u brzom ritmu, jer sve 
skupa zvuči kao nekakva eksperimentalna skladba na granici diletantizma. 
Vibracije se prenose na drvene grede koje stenju i škripe, podrhtavaju vitrine 
kuhinjske kredence i staklarija složena u redove, kao minijaturna vojska na rubu 
bojnog polja, odgovarajući vibratom u visokim sferama poput zbora dječjih 
glasova. Od udaraca stenje i metalna konstrukcija pila, a uskoro im se pridružuje 
i črčkanje ulja što se počelo grijati na tavi u drugom kutu kuhinje, tetki iza leđa. 
Dakle, moram iskoristiti taj oštri i nemilosrdni ritam da bih strogo odvojio neke 
stvari, već sad na početku. Kao u biblijska vremena batić razdvaja dobro od zla. 
Proizvoljno, ad hoc, određuje razdoblja mog života, gura me iz ruke u ruku, iz 
stana u stan, iz kvarta u kvart, iz grada u grad i naposlijetku iz države u državu. 
Određuje moju sudbinu, moje buduće ljubavi i mržnje, strasti i strahove, uspone 

i padanja. Stvara mojih stotinu lica i ostavlja me nemoćnim pred tajnom koju 
neću riješiti čitav život. 

Taj oštri ritam me nemilosrdno formira kroz stotine krinki i obrazina da bi me na 
kraju nonšalantno odbacio u tavu s vrelim uljem. Kao što to tetka naizgled 
nespretno radi, a zapravo u njezinom pokretu krije se osjećaj vrhunskog 
majstora: vrh vilice, koju zovemo "pantarul", gura šnicele s daske u vatru. Oni 
padaju baš onako kako treba i zauzimaju pravo mjesto u vrućem ulju. Sve dalje, 
stvar je blagostanja i moje razmaženosti, koji ipak stoje u nekoj čudnoj opreci s 
uvijek prisutnim tragom nekadašnjeg siromaštva і gladi, meni ipak 
nerazumljivih. Neshvatljivih. 

Oni su uvijek prisutni negdje u tetkinom malom mozgu i ona ih izgovara s 
krajnje ozbiljnim i optužujućim glasom: Da znaš, nekad smo bili gladni! 

- Nekad smo bili gladni! – odjekuje u mojoj glavi kao izazov. Nekad su, dakle, bili 
gladni. 

Ma nemoj, molim te. 

A danas, gladi u inat, ja jedem samo meso. | prigane patate. Jaje ne bih pojeo 
nizašta na svijetu. Mlijeko piti? Nipošto! 

Moram li se zato osjećati krivim? 

- Jele hoću šnicel i prigane patate! Prigane patate, JELE! 

I ne gnjavi me više. 

Tetka poseže za patatama ispod pila, pomiče maleni zeleni zastor, uzima patatu, 
konavosku krtolu, guli je, pere i sitno siječe nožem. Sitni mali prutići upadaju u 
ulje preostalo od šnicela. Patate cvrče i pjevaju na vatri. Sad će biti gotove, evo, 
još malo. Dundo Pavo mirno sjedi za stolom i čeka. Patate će uskoro poprimiti 
žutu, pa zlatnu boju. 

Zatim tetka briše ruke o blijedozelenu pregaču posutu bijelim cvjetićima, a ja je 
gledam kao da je prvi put vidim. 

Rade Jarak, rođen 1968. godine u Dubrovniku. Studirao je slikarstvo u Sarajevu i 
Zagrebu, gdje je završio likovnu akademiju. Radi kao likovni pedagog. 

Objavio je zbirke poezije: Demon u pari kupaonice (2000. Meandar, Zagreb); 
Vlak za Bangalore (2001. Naklada MD, Zagreb); Prozna djela: Kiša (2001. roman 
Naklada MD, Zagreb); Termiti i druge priče (2002. kratke priče Fraktura 
Zaprešić); Sol (2003. kratki roman, Fraktura Zaprešić). U pripremi Sentimentalni 
roman o odrastanju (iz kojeg Balkanski književni glasnik ekskluzivno objavljuje 
ulomke.) 

Roman Simić 
APAURIN 


Mogao bih ustati, mogao bih popiti vode, mogao bih pogledati na sat ili 
povratiti, mogao bih bilo što dok sjedim gol na stolcu u kuhinji i slažem pasijans. 
— Zašto smo uopće dolazili ako ne misliš ići? — pita me Ana, okrenuta leđima, 
mršteći se (vidim to po načinu na koji s čela otire kosu), glačajući moje crno 
odijelo. 

Šutim. Ovdje smo već sat vremena. Stan je suh i neprovjetren, biljka na 
radijatoru krhka i prozirna kao list sagorena papira. Zbog sprovoda, s mora smo 
se vratili tjedan ranije, šutljivi i preplanuli, grizući blizinu kao kilometre loše 
jadranske ceste. Okrećem karte. Udišem pazeći da me ne čuje. 

— Nije nas bilo... – kažem. 

Ana se okreće. Pod oštrim pogledom, ispod nepočupanih obrva sunčane pjege 
joj s lica padaju na ramena, prsa, truneći se i nestajući između ružičatih 
bradavica. Preda mnom stoji samo u gaćicama, nepomična, neumoljiva, bosa, 
na sivom podu od linoleuma. Kraj je kolovoza i za koji dan se vraća na posao. 
Moja neodlučnost i neplanirani sprovod skraćuju joj ionako kratko ljeto. 
Odlažem karte i gledam je. 

Ona. Skupa smo već četiri godine. Osim što u školi predaje hrvatski, u slobodno 
vrijeme Ana je gimnastičarka, ševimo se na podu u dnevnoj sobi, tuširamo se, 
brišemo i pijemo hladnu prešećerenu kavu iz termosice. 

— Crno ti dobro pristaje, preplanuo si. 

Noktom mi dodiruje usnu. 

— Ideš? 

Ne odgovaram. Telefon zvoni nekoliko puta, ali ne ustajemo; ja, jer znam tko je, 
ona zato jer me gleda kako ne ustajem. 

— To ti je mama. — kaže. 

Telefon prestaje. | bez podizanja slušalice, hodnik je s druge strane prepun 
majčine crnine, cvijeća, svega što se nakupovalo od očeva sprovoda, otkad smo 
se počeli rasipati. 

— Zašto smo dolazili ako ne misliš ići? 

Navlači gaćice i naslanja se na rub kožnog naslonjača. 

— Bila ti je susjeda — u Aninim ustima susjeda zvuči i miriše poput osude — 
Kompliciraš. 

Kompliciram. Ana ustaje i odnosi prazne šalice do sudopera. Ispod gaćica, 
stražnjica joj je obla i mišićava, sa sitnim, gustim zlatnim dlačicama. Čitavo ljeto 


68 


sunčali smo se goli i vodili ljubav na glatkim stijenama, nekad i pred pogledima 
pokvarenjaka i šetača. 

— Susjeda. 

Gledam je. Pogled koji može značiti sve. Smijem se. Dodirujem je. 

— Ne volim taj tvoj osmijeh. – kaže — Ne volim kad glumiš. Neproziran si. Takav si 
kad si slab. 

Na stražnjem sjedalu Aninog Renaulta 5, među ručnicima i kremama za 
sunčanje, označeni solju s mokrih prstiju, na neoprezne vrebaju priručnici za 
snažnu modernu ženu s Aninim raznobojnim bilješkama rasutim po marginama. 
Ne izgovaram to, gutam, možda me smeta što još uvijek čita. Ana je načitana 
gimnastičarka. Zajedno smo već četiri godine, poznaje me, ne pokušavam joj 
proturječiti. Amen. 

— Sprovod je u dva ili pola tri. — kažem — Silvija je sigurna da će kasniti, zbog 
prometa ili zbog svećenika. Pater Josip je bolestan i misu će držati neki mladi. 
Silvija ga je već gledala i kaže da ne obećava. 

Silvija je majka. Rekla je i: Imaš vremena doći i naspavati se prije. Donesi i malo 
lavande da joj stavimo u buket, u ono plastično cvijeće, da zamiriše. 

Dok priča o Danki Silvijin glas ne podrhtava. Na očevu sprovodu plakala je 
sasvim malo, kad smo ostali sami. Ili ni tad. Bilo je proljeće, onda. Ljudi su je 
ljubili, šaptali joj na uho i stiskali je ostavljajući znojne otiske na ovratniku i 
ramenima duge večernje haljine. Bila je to nova, možda i nenošena haljina. 
Silvija u njoj izgleda svečano, gotovo lijepo. Nosi je samo na sprovode. U njoj se 
osjeća udobno, promatra ljude i veseli se sigurnoj, uhodanoj prozivci opijela. 
Strepi zbog mladog svećenika, zove me, žudi lavandu. 

— Danka je bila tatina ljubavnica – kažem. — Sve do njegove smrti. 

Mislim da je i umro kod nje. 

Glas koji puni prostoriju nije moj. Rečenice su trome, nespretne, poput 
osnovnoškolca za Anu ih rastavljam i dijelim; odrediti subjekt, predikat... 

— Bila nam je susjeda. Bila je lijepa. 

Ana šuti. Rukom otire čelo, ostavlja posuđe i prilazi mi. Njezini preplanuli prsti 
prelaze mi preko lica, brišu oči, zatvaraju usta. Šutnja na njezinim prstima ima 
okus deterdženta. Grizem Aninu ruku, guram joj čelo ispod pazuha. Miriše na 
tijelo. Ljeto. Zamišljam majku i sestru u crnini, u ugaženoj zemlji, kraj otvorena 
Dankina groba. Skidam joj gaćice, spuštam se i kušam slankast okus znoja i 
mokraće. Jebemo se. Otac leži na nevidljivom stolu sa zašivenim ustima. Siv je. 
Danka mu prilazi i ljubi ga. Ja ne mogu. Gledam je. Ležimo na podu, Ana pali 
cigaretu, vruće je. 

— Danka... — počinjem. Više od svega, više i od cigarete želim reći Drkao sam na 
Danku Požar, ali ne govorim, ne znam zašto. Ne zato što je mrtva, sigurno, 

možda ni zato što je riječ o ljubavnici mojega oca, sivoj i potrošenoj, ispruženoj 
na nedalekom metalnom stolu, na komadu crne tkanine izlizane teškim leđima i 
svečanim opravama leševa. Otac. Čini se prejednostavnim, reći to. Mislio sam 
na nju. Njegovi poljupci pred spavanje. Anine knjige, rekla bi... 

— O Danki sam znao prije Silvije. Išao sam u četvrti razred, četvrti osnovne... 
Nisu se previše skrivali, on bi je pozvao na kavu dok mame ne bi bilo, ona bi 
dolazila našminkana i sjedala za mamin stolac... smijala se iako mislim da se 
osjećala nelagodno, držala je šalicu s obje ruke, čuvala se da ga ne dotakne... 
ponekad su me i vodili sa sobom, na sanjkanje ili u cirkus. Tata je puno pričao, 
podigao bi me na ramena... Preda mnom su uvijek bili pristojni, ponekad bi se 
držali za ruke ili poljubili, ali ne više od toga, osim kad bi odlazili... ona je imala 
sestru, Mariju, čekala bi nas pred kinom ili u parku, imala je lijepe ruke, brinula 
se za mene dok ih nije bilo, njihovi odlasci su mirisali na sapun i kremu za ruke... 
O tome nikad nisam pričao Silviji, nekad poželim da jesam. Njemu bi bilo 
svejedno. 

Smijem se. 

— Očevi su čuđenje u svijetu. 

Ana me gleda. Ustaje, hoda po kuhinji gola, gleda kroz prozor, puši. 

— Možda ne bi trebao ići tamo. — kaže. 

— Drkao sam na Danku Požar. — kažem. 

Ne gleda me, trese pepeo u zemlju zaboravljene biljke na zaboravljenom rebru 
radijatora. 

— Ti si bolestan. Zašto to radiš? 

Čekam. Zajedno sa Silvijom, mirišem tatina odijela kada se vraća, skriven, 
šćućuren u ormaru, zimi, u prostoriji za smeće tata joj otkriva grudi, smije se, 
dok hodamo iz kina daje da je držim za ruku, kaže da je tata umro, Silvija je 
udara preko lica, plaču zajedno, odlazim u kupaonicu, drhtim, drhtim, milujem 
ispeglanu nogavicu hlača prebačenih preko naslonjača. 

— Ne znam. 

Ležim. Ona mi dodaje košulju i odijelo. Odijelo oblačim na golo tijelo, na noge 
navlačim cipele. 

— Idem. 


Marija sjedi na niskoj blatnoj klupi u parku i briše nos Kekecu. Kekec je bucmasti 
klinac koji podsjeća na kovrčavog anđela s čestitke i marljivo poravnava 
mravinjake crvenom plastičnom lopaticom. 

— Bok, Kekec. — kažem. 

Kekec se osvrće, na tren podiže pogled, ne primijeti me i vraća se mravima. 

— Bok. Uredio si se. — kaže Marija. 

Krupna je i na klupi, utegnuta u usku tamnozelenu trenirku, izgleda starije nego 
ikad. Diše hrapavo i svaki čas se naginje i pogledava prema dječaku. Mogla bi 
imati pedeset i koju, ali ruke su joj sjajne i glatke kao u šesnaestogodišnjakinje. 
Ona kojom stišće rupčić, na suncu blaži i rumeni poput pupoljka. 

— Sjedni malo s nama. — kaže – Mi čekamo mamicu, našu mamicu. 

Smije se kad Kekec, prenut, na spomen mame, ostavlja lopaticu i zvjera oko 
sebe po parku. — А ti? 

Sjedam. Sunce se vere po krošnjama i otamo uskače u oči. Kekec pada preko 
nekog korijena i Marija ga pogledom prati dok se pridiže i otresa zemlju s hlača. 
— Lud je za mravima. — povjerava mi. 

Mršti se dok mi nabraja vrste pelena i najpoznatiju hranu za djecu. 

— Sve je to samo da ljudima dignu novce. Ja njega sam tak pod pipu i evo — 
najbolje za guzu... A za papicu crni kruh i mleko, pa da vidiš kak posle pljucka... 
Fakin mali... 

Šutimo. 

— Tvoji su tamo? — pita. 

Kimam. 

— Majka, donio sam joj lavandu. 

— Tomek i Vanja su otišli. Zeli su lep venac, a meni su ostavili malog. Tak i treba, 
dobro je, ja nisam mogla. Nisam mogla, rekla sam, ostala bum, bila sam dok su 
je kupali, tamo, a to ni ona, to ni bila ona... 

Tiša i ruku mi stavlja na koljeno. 

— Danka je... A sad bi htela da ga pustim i mislim samo o tom. Ko da o tom vredi 
mislit, ko da je jedino to na svetu važno. A ja mislim da nije, da nije, i da 
moramo ove naše fakinčeke... I ti si izrasel prek noći, a sad već i curu imaš... 
Njezini prsti na mome koljenu se stišću i blago podrhtavaju. Njezino široko krilo 
na sve strane snažno miriše na park i rasute mravinjake. 

Kekec dojuri plačući. Marija ga privija na sebe i nježno mu šuška na uho. Mali se 
trese od straha i bijesno je udara lopaticom. Pokušava se osloboditi hlača. Ona 
mu otvara rasporak i s dva prsta na zrak vadi crvića. Miluje ga. Kekec se ukipi i 
lagano njiše lopaticom s koje padaju zdrobljeni mravi. Između Marijinih ruku 
odvaja se i raste fini zlatasti luk. 

— Tak je to. – kaže. 

Lice joj je brižno dok pažljivo cijedi kurčić s kojeg joj se na dlan kruni još nekoliko 
sitnih kapi. Kekec je nepomičan i smiren. Gleda je širom otvorenih očiju i ovaj se 
put ne otiskuje prema mravinjaku. Ustajem. Ona ga miluje i šapće. 

— Reci stričeku kaj si ti. Ti si bakin apaurin. Ti si bakin a-pau-rin. 

Odnedavno Roman Simić Bodrožić, odnedavno ošišan, rođen je 1972. godine u 
Zadru. Na Filozofskom fakultetu u Zagrebu završio je studij komparativne 
književnosti i španjolskog jezika. Urednik je književnog časopisa Quorum i 
biblioteke Živi jezici — Antologije europske kratke priče, organizator i urednik 
Festivala europske kratke priče. Priče su mu uvrštavane u više pregleda hrvatske 
proze 90-ih i prevođene na njemački, poljski, francuski, švedski, slovenski, 
bugarski, litavski i engleski. Uredio (s D. Glamuzinom) panoramu hrvatske 
erotske priče Libido.hr. Objavio: U trenutku kao u divljini (poezija, s T. Zajecom i 
V. Grgurićem, 1996); Mjesto na kojem ćemo provesti noć (priče, 2000). U što se 
zaljubljujemo (priče, 2005.). Knjiga priča Mjesto na kojem ćemo provesti noć 
prevedena je na poljski (2003) i slovenski (2004). 

Vasa Pavković 
KAO KAD NEKO LUPI VRATIMA... 


To je kao kad neko lupi vratima, i ode ... 

Početkom osamdesetih imao sam na Radio Šestici tri emisije. U emisiji Egzit, 
nedeljom popodne, od 15-16 puštao sam najnovije pank albume. U emisiji koja 
se emitovala utorkom u 22 časa radio sam Top listu Šestice, gde sam puštao 
singlove britanske i američke pop produkcije, uz poneki primerak domaće. 
Najviše sam, međutim, voleo emiciju Slobodni prostor, u kojoj sam petkom, od 
8 uveče pa do deset razgovarao sa arhitektama, umetnicima, političarima iz 
našeg malog grada o njegovoj urbanističkoj budućnosti. Budući da sam tada bio 
na trećoj godini arhitekture, u Beogradu, ponekad bih doveo u program i nekog 
od svojih profesora ili asistenata, pa bismo razvlačili žvaku o trgovima, ulicama, 
parkovima, keju kraj reke, o zgradama zaštićenim zakonom, o dobrotvorima, o 
duhu grada, o srednjoj Evropi... Naravno, i tu sam puštao najnovije muzičke 
materijale, između blokova razgovora sa gostom. Emisija je postala popularna, 
stizalo je poneko pismo, kada sam bio raspoložen, nudili bismo moj tonac i ja 
telofonski broj Radio Šestice, na koji su slušaoci emisije mogli da postavljaju 
pitanja gostu ili meni. 

Od početka emisije, od momenta kada je krenula, sa mnom je radio isti tonac - 
Rade. 

Od njega sam čuo rečenicu: - To je kao kad neko lupi vratima, i ode... 

Čudan svat bio je Rade. Prvo, imao je bezbroj imena. Svaki od novinara, 
muzičkih urednika, spikera, čak i gostiju, zvao ga je na drugi način. Raja, Rale, 
Rača, Raško, Ralče, Radeta, Raki i Raka behu samo neki od njegovih nadimaka, 
pri čemu kršteno ime ovog štrkljastog benevolenta niko nije koristio. A verujem 
ni znao. Sa svojih dva metra visine i džinsom koji nije skidao, sa kariranim 
košuljama, kakve u filmovima nose kanadske drvoseče, sa čizmetinama koje je 
nosio i u proleće, i u leto, konačno sa bledim, dugolikim licem, gotovo ćosavim, 
na kojem se isturao bukanirski nos, sa sitnim, ali toplim, modrim očima, nisko 
ošišan, on se fizički, figurom koliko i likom izdvajao iz gomile saradnika, 
honoraraca, ljudi iz marketinga, sprikera i najavljivača, urednika i gostiju koji su 
neprekidno cirkulisali uskim, prevrelim prostorom Radio Šestice. Nešto u 
njegovom telesnom stavu, ne znam šta, ulivalo je ljudima poverenje i otkako 
sam prvi put seo s druge strane stakla, u jedinom studiju Radio Šestice, a on me 
pogledao, klimnuo glavom pa tasterom aktivirao ton i crvenu, upozoravajuću 
зуе Ки, međusobno poverenje je strujilo kroz to staklo, a mi funkcionisali kao 
uigran tim. Razgovarajući sa kolegama, saznadoh da i drugi dobro rade s njim, 

da je solidan, ne kasni i ne frfulji, da hoće da sasluša, prihvati ideju, da je 
ljubazan i nenapadno predusretljiv. Emisije koje je tonski realizovao imale su 
nekakvu mirnoću, uobičajena neurotičnost trke s vremenom i borbe sa 
zastarelom opremom Radio Šestice nisu prodirale u etar, do naših dragih 
slušalaca. І valjda je i široko slušateljstvo to ,primilo“ - pa je moj Prostor, kao i 
druge emisije drugih urednika koje je tonski kreirao Rade, povećavao slušanost. 
Pola godine pošto je Prostor počeo da živi, petkom od 20 časova, opazio sam da 
je Radetovo lice posivelo, a spuštajući pogled sa tog lica opazio sam crnu kragnu 
njegove košulje. Njegove duge ruke, to želim da istaknem, i dalje su elegantno 
plesale iznad tabli sa reglerima, a njegov pogled i klimaj glave signalizirali bi ono 
što će doći - ulivajući sigurnost ne samo meni nego i gostu. Ipak, kao da se nešto 
urušilo u Radetovoj unutrašnjost, kao da mu je grudi, recimo, priljubilo uz 
kičmu, a glavu spustilo bradom niže. Završio se Prostor u 22, već je spikerka 
čitala vesti, ispratio sam svog gosta, lokalnog političarskog moćnika do izlaza iz 
Radija, i vratio se u stanicu. Muzika je išla s trake, iz tonske, kroz staklo mahnuh 
Tamari, voditeljki emisije Muvi, i upitah Radeta: 

- Ratko, nešto nije u redu? 

Budući da je gledao u mene, on klimnu i tiho dodade: 

- Umro mi je otac. 

Obično prolazimo pored tuđe tuge bez zadržavanja. Tu i tamo izrazimo 
saučešće, kažemo utešnu frazu, ali u suštini tuđe nas nesreće samo okrzavaju. 
Rekoh: - Stvarno mi je žao. 

Radetovog oca nikada nisam video, ne znam ni danas ništa o njemu, kao ni o 
Radetovoj majci. Ni sa drugim ljudima, sa kojima radim ili se družim nije 
drugačije. | ona ostaju za mene tajna, ponekad tek čujem ili načujem ponešto o 
njima. Ali tada čuh kako Rade izgovara, više za sebe nego meni, tu rečenicu: 

- To je kao kad neko lupi vratima ... | ode. 

Zbog nje sam upamtio momenat. Sledećeg petka ponovo smo radili Prostor, 
diskutujući u studiju i sa slušaocima o budućnosti našeg grada. Profesor Fink, 
moj profesor urbanizma, obrazlagao je izgled i funkcije gradova budućnosti. 
Rade je bio u svom obaveznom džinsu, sa crnom košuljom, ispod džinsa. Kroz 
staklo studija gledao sam njegove ruke, onaj sigurni ples nad tablom. Klimnuo bi 
glavom i uključivao crvenu svetiljku. Rekao bih, recimo: 

- Dragi slušaoci, sada je 20 časova i 36 minuta, na satu Vršačkih vinograda, 
spoznora naše emisije. Sa nama je profesor Branimir Fink, razgovaramo o 
budućnosti našeg grada. Ako ste zainteresovani za ovu problematiku: kako 
ćemo živeti narednih decenija, kako u trećem milenijumu, javite se na poznati 
telefon 322-442, profesor Fink i ja trudićemo se da odgovorimo na svako vaše 
pitanje... 

Tačno u minut pre deset odjavio sam Prostor i isprativši profesora do 
automobila koji ga je dovezao iz Beograda, vratih se u stanicu. Već se vrtela 
Tamarina filmska muzika, u Muviju, pa je Rade stojao oslonjen plećkama i 
stopalom desne noge o zid, pušeći. Stao sam pored njega i povukavši dim 
upitao: 

- Kako je, druže? 

On reče: - Ništa ne valja. 

Verujem da je ona rečenica, rečenica o vratima, bila uzrok što sam ga upitao: 

- Opet problemi? - mada je ton pitanja, više delovao kao konstatacija. Kažem, 
nešto iz njegove krupne pojave, nešto iz stava koji je zauzimao dalo mi je signal 
nesreće. 

- Majka mi je bolesna - reče i opet zaćuta, gledajući u patos, ustvari izderani 
okerasti itison. 

- Nije valjda opasno? 

- Rade je podigao glavu i potvrdno klimajući glavom dodao: 

- Lekari kažu na smrt. 

Potom je u tri duga koraka ušao u studio, manipulisao dugmadima i, kada je 
muzika ponovo počela, vratio se. Ne znam zašto se vratio, možda je osetio moju 
naklonost, ili mu se činilo da ga slušam i razumem, ali reče: 

- Nema joj spasa, rak... 

Nije prošlo pola meseca od očeve smrti, a moj tonac se već suočavao sa 
pretnjom majčinog nestanka. 

- Baš si baksuz! - bubnuo sam, kao što mi se dešavalo da bubnem u životu, ali i u 
emisiji. Ima onih koji tvrde da su emisije koje sam vodio baš zbog tih iskliznuća 
dobijale na popularnosti. No bilo kako mu drago, Rade stisnu usne, neko vreme 
je mirovao u tom malom telesnom grču, ukočen, pa kaza: 

- Ustvari, to je kao kad neko lupi vratima... І ode. 

Samo posle dve nedelje od našeg razgovora, majka mu je preminula. Sa nekim 
drugim ljudima iz Radio Šestice otišao sam na sahranu. Tu sam saznao da je 
Rade jedinac i da je sad posle naglih smrti roditelja ostao praktično sam, ako ne 
računamo njegovog strica i tetku, vrlo, vrlo stare ljude. Ostao je, kako su mi 
pričali kolege sa radija, sam u prostranoj kućerini u jezgru starog dela grada, baš 
onog gradskog dela oko kojega su se u mojoj emisiji, ali ina mnogo presudnijim 
mestima, lomila koplja - da li da se konzervira i čuva ili sruši i pretvori u tržni 
centar. 

Tri emisije koje sam radio pre odlaska na godišnji odmor, krajem juna i 
početkom jula 1984. godine radio je tonac Ridli, panker purpurne kreste, 
neopisani ludak, jer je Rade otišao na odmor. Kako reče glodur Šestice, na 
»ukopno odsustvo“. Mada je emisija čuvala svoju koncepciju, gost plus priča 

plus moderna muzika plus telefonski razgovori sa slušaocima, osećao sam kako 
to više nije onaj Prostor, kako se i moj glas i nastup suzio, kako su moji gosti 
nekako spečeni, bez dinamike. Postoje ljudi koji su tvrdili da mi se sve to samo 
čini, da je sve ostalo kao pre... Ni sam nisam načisto. 

Kada sam se prvog petka u avgustu našao u studiju, s radošću sam video kako za 
ton pultom sedi najkrupnija pojava našeg radija - Rale, Raća, Rajkan, Raša ili već 
kako ga sve svi mi i ja nismo zvali. Rukovali smo se - ispod njegovo džinsa se 
crvenela nova košulja, reče mi da će cele emisije puštati nove Strenglerse. Tako 
je to krenulo i ja sam krajem avgusta, te daleke 1984. sedeći u jedinom studiju 
našeg lokalnog radija, osećao da se vraća ritam, slušanost i moj tonus diže. | 
osećao sam da sami učesnici, moji sagovornici, nekako življe, duhovitije, ako već 
ne pametnije govore o budućnosti grada, zemlje. 

Dok sam sa Radetom ispijao kaficu, on reče tiho, kao da mi se poverava: 

- Upoznao si mog strica. 

- Na sahrani - rekoh sa neprijatnim osećajem u želucu. 

- Umro је... - reče, ali kao s namerom да prenebregne dalje okapanje razgovora 
oko smrti koje su ga snašle, te orvelovske godine, pa reče, brzo, želeći svakako 
da prekine moje saučesničke frazetine: 

- Ma nije važno, to je kao kad neko... 

Priznajem da ga nisam saslušao do kraja. Ni danas ne znam da li je završio tu 
svoju tipičnu rečenicu. Neprijatno poletno je nastavio da govori, ali ne o smrti 
oca i majke, ni o smrti strica, a odnekud sam osećao i da mu je tetka umrla ili će 
umreti ovih dana. Počeo je da priča o promenama u programskoj šemi i novoj 
montaži, koju su tih dana tonci useljavali u stanicu. Govorio je o novim pločama, 
о grupi Seints iz Australije, koja se pojavila prošle godine na britanskoj listi i 
»Stvarno je haos“, upotrebio je tu rečenicu, moju omiljenu rečenicu, koju sam 
bar dva ili tri puta izgovarao u emisiji Prostor, koju sam radio uz njegovu tonsku 
pomoć. 

Do decembra smo uradili dvanaest emisija. Pre svake od njih smo se dogovarali 
o muzici, o uključivanju slušalaca i o drugim stvarima u vezi realizacije. Za 
emisije koje je Rade radio, nije, naime, bio potreban muzički saradnik, radeći taj 
posao, on je zarađivao i neki bod pride, odnosno neki dinar više. Ja sam ponovo 
sa uživanjem gledao kako stavlja ploče, namešta igle, kako spretno montira 
trake i, kako mi zadovoljno maše glavom kad odjavim Prostor a on uključi špicu, 
pre vesti u 22 sata. 

Za dan Radio Šestice u prvoj nedelji decembra dobio sam nagradu svoje Radio 
stanice kao autor najbolje emisije. 

- To je prijatno iznenađenje - govorio sam na koktelu koji je povodom dana 
Radija organizovao glodur Đorđević. 

- To je prijatno iznenađenje, smatram da se bez razgovora o budućnosti, pa čak i 
vrlo udaljenoj, ne može razumeti naša sadašnjost - izjavio sam mladoj novinarki 
Miki, za emisiju Gradske paralele, gde je emitovan prilog o meni i mom 
Prostoru. 

- Dodao bih da Prostora ne bi bilo i on ne bi bio ovako cenjen i slušan od šire 
publike i stručnjaka, da ne sarađujem sa ton majstorom Radetom, koji radi 
tonski deo sa velikom ljubavlju - završio sam izjavu. 

U prvoj polovini 1985. nastavio sam s Prostorom, petkom u 20. I dalje pričajući 
o trećem milenijumu i njegovom skorašnjem dolasku. Rade je svoj posao radi 
profesionalno, ali čini mi se, bez svežine i upornosti njegovog ranijeg 
angažmana. Kada bih stojao pored njega, pre ili posle emisije, nisam primećivao 
promenu na tom meni dragom licu, ali kada bih ga gledao kroz staklo studija, 
opažao sam da je ostario, da se usušio u sebi. 

Verujem, baš zbog tog pogleda kroz staklo režije, da nisam bio preterano 
iznenađen, kada je u maju 1986. nađen mrtav u roditeljskoj kući. Obesio se, 
veselnik. 

Emisiju Prostor sam radio do septembra te godine, kada sam je odjavio zauvek. 
Od oktobra počeh da radim Vreme promena, emisiju koja se bavila medijskom 
situacijom u Jugoslaviji. Ponekad bih se, kao sada, setio Radeta. Ponekad 
prolazeći kroz stari deo grada, čak i docnije kada su ga do temelja srušili a na 
njegovom mestu podigli trgovački centar. Tončev nestajući lik, vratila bi za 
kratko samo rečenica koju je davno izgovorio, tešeći obojicu: 

- To je kao kad neko lupi vratima ... | ode. 


Vasa Pavković, rođen u Pančevu 1953. Radi kao leksikograf u Institutu za srpski 
jezik u Beogradu. Napisao je tridesetak knjiga različitih žanrova. Autor je četiri 
knjige priča: Monstrum i druge fikcije, Mačje oči, Hipnotisan i Poslednji štićenik 
noći, kao i proznu knjigu Božanske klopke. Objavio je dva romana: Ljubavnički 
dekameron i Mesec januar. Urednik je Narodne knjige u Beogradu. 

Zoran Ilić 
PET PRIČA 


ČUDESAN DAN 


Autobus je vozio pored parka. Veće je čudo bilo što si u autobusu nego što si živ, 
u kom gradu stanuješ, šta u njemu radiš, da li si oženjen, imaš li decu, 
prijatelje... 

Autobus je vozio pored parka, putnici su bezbrižno čavrljali, uživali u letu, vožnji 
koja ih je vodila na obližnje gradsko kupalište... Sjedinjeni tim trenutkom: deca, 
žene, muškarci... 

Autobus je vozio pored parka, prozori su bili otvoreni i vreo avgustovski dan je 
ulazio u vozilo, milovao obraze putnika, kretao se po prašnjavom podu, zavlačio 
ispod sedišta... Kako je moguće da postoje takvi dani, izmaknu kontroli i pojave 
se, ukorače u živote ljudi? Stari, šareni autobus koji umesto da truli na 
gradskom otpadu leprša kao leptirić ulicama grada. Dan sličan snu. Trista 
šezdeset i četiri bezvrednih dana u godini da bi došao jedan vredan. 

I ti u autobusu imaš svoje mesto. Niko ne zahteva da ustaneš i ustupiš ga nekoj 
starijoj gospo |і, invalidu... Bezbrižno sediš па sedištu i gledaš oko sebe, uživaš u 
nepoznatim licima koje prvi put vidiš i nikada više nećeš videti. Lica mladih 
majki, njihove dečurlije, mladića i devojaka: sva su za tebe nepoznata. 

Smeješ se zajedno sa njima kao da im pripadaš. Želiš da im pripadaš, da oni 
veruju da im pripadaš i da celoga leta sa njima odlaziš na gradsko kupalište. Da 
im se učini da te ipak znaju, da su te oduvek znali: 

- Ma, da to je onaj... 

LISABON 


Dok žuto lišće prekriva ulice i trgove Lisabona ti se krećeš K-om. Pešice, kao i 
uvek. Nikakav javni prevoz, sopstveni auto, pozajmljeni bicikl. K-om se kreće 
pešice. Dok hodaš trudiš se da ne zastaješ. Sam hodaš. Ne znaš, ne osećaš, šta ti 
je na nogama. Verovatno patike. Blackstone bež-boje. Patike koje nisu kupljene 
u K-u. U njima si došao u K. 

Ništa što je na tebi nije kupljeno u K-u. Nekada sve što si nosio, bilo je u njemu 
kupljeno. Koja drastična razlika! Tvoje nepostojanje u gradu je potpuno. Da 
umreš od muke, besa, koliko nisi deo grada! A svi ti obični smrtnici što pored 
tebe prolaze jesu njegov deo. Bez njih on ne bi mogao da postoji. Počeo bi da se 
ruinira, obrasta u korov, ptice i zverke bi ga naselile. Kakvo bi to sablasno mesto 
bilo! Ne bi smeo u njega da uđeš. 

Hodaš, ne zaustavljaš se. Vatrogasni dom! Hodaj dalje. Manjež, menza, nekad 
bila. Sada, omladinska zadruga. 

Skver. Sve te na njemu zanima. Dovoljno je prepoznatljiv - kiosk sa štampom, 
poslastičarnica, kafana. Apoteka na uglu. Dugo bi se zadržao na skveru. Ispitivao 
ga, upoređivao sa njegovim ranijim izgledom. Dugo, vrlo dugo da ne moraš da 
hodaš. Hodanje kao osuda. Ne postoji mesto u gradu gde možeš, smeš, da se 
zaustaviš. Ništa u tom gradu ne smeš. Sve ti je zabranjeno. Jedva smeš da dišeš. 
Samo očekuješ da neko od prolaznika drekne: “Ne diši!” Zato dišeš isprekidano, 
na mahove. Tek kada se mimoiđeš sa prolaznicima. 

ČETKICA ZA ZUBE I KALADONT 


Šta treba poneti kada kreneš na put? Uveče, pre nego što se uputiš na spavanje, 
šta treba spakovati? 

Odlaziš u kupatilo po četkicu za zube i kalodont. To treba poneti! Mašinicu za 
brijanje, četkicu, penu za brijanje i losion posle brijanja ćeš preskočiti. Nedelju 
dana koje ćeš provesti van grada nećeš se ni brijati. Gde, u koju torbu, spakovati 
te sitnice? Sve su pune do vrha i zatvorene. Tvoja žena i kćerke su bile vrednije 
od tebe. 

Još jedno putovanje je pred tobom i nedovoljno hrabrosti da na njega kreneš. 
Ko će tih sedam dana da hrani vodene puževe u staklenoj tegli, zaliva bosiljak na 
terasi? 

Kako mirno, bez nervoze, da se uputiš na spavanje? A ujutru, pred put, treba 
oprati zube. Dakle, četkicu za zube i kalodont tek sledećeg jutra a ne te večeri 
možeš da spakuješ u putnu torbu. 

Kako si samo postao konfuzan, nepraktičan, za putovanja! Nesposoban da i na 
nedelju dana napustiš grad u kome živiš. 

Tim pre što te putovanja više ne asociraju na nešto lepo i uzbudljivo već na 
smrt. A ko pametan njoj hrli u susret? 


80 


I REMEMBER ELVIS PRESLEY 


Kretati se ulicama K-a, pevušiti pesmicu "I remember Elvis Presley", šutirati 
kamenčiće koji se nađu na putu, penjati se strmim ulicama... 

Nikoga nema, nikoga ne sreće... Grad je napušten. Kako se Nepoznati našao u 
gradu, i da li je u gradu? Kako možeš biti u gradu u kome nikoga nema! Grad ne 
postoj, on ne postoji (bar ne na ulicama K-a), kamenčići ne postoje. 

Zašto ništa ne postoji, ko ničemu ne da, ne dozvoljava, da postoji? K ne postoji, 
ne može da postoji! Kada bi postojao, kada bi ga bilo, Nepoznati bi u njemu bio. 
Ako za nečim žali, to je žal za K-om koji više ne postoji. Sedi za računarom, 
skroluje točkić na mouse-u i kreće se ulicama K-a: nema nikakvih kamenčića. 
Samo ravne, besprekorne površine k-ih ulica... 

Samo ravne, besprekorne površine ničega. 

ISPREPLETENI PRSTI 


Hodati držeći drugu osobu za ruku isprepletenih prstiju. Gledati ispred sebe, ne 
skretati pogled. Koračati ravnomernim hodom i nikako ne skretati pogled. | 
stalno i uvek iznova prelaziti istih desetak metara. Ne moći, ne želeti, da 
nastaviš taj put. Samo hodati tih desetak metara držeći drugu osobu za ruku. 
Naravno, suprotnog pola. 

Ta se sekvenca neprestano ponavlja: zakorači se na betonsku stazu (one što, na 
primer, oivičavaju stambene zgrade), vas dvoje se držite za ruke, vaši prsti su 
isprepleteni; to ste videli u nekom filmu, to ste uradili nesvesno... Svejedno — 
oboje gledate pravo ispred sebe i onda jedno od vas dvoje krene, zakorači, i 
povuče ono drugo. To hodanje od deset-petnaest metara traje pet-šest sekundi, 
onda se scena prekida i ponovo kreće od početne pozicije. Ne zna se, nejasno 
je, da li se sve vreme ponavlja ista scena ili je to svaki put nov događaj sa malim, 
neznatnim varijacijama. Na kraju betonske staze vas dvoje kao da propadate 
kroz neku vremensko-prostornu rupu i ponovo se nađete na početku. Ponovo 
pružate ruke jedno prema drugom, ti desnu, a ona levu, vaši prsti se mešaju, 
spajaju, i, trenutak kasnije, ti zakoračiš levom nogom, a ona poslušno krene za 
tobom. 


Zoran Ilić, prozni pisac iz Beograda, rođen u Kragujevcu (Šumadija) neke sad već 
davne/zaboravljene godine XX veka... Po zanimanju je programer. Piše isključivo 
prozu. Objavljene knjige kratih priča: "Jednostavna i druge priče" (1997), 
"Virtuelna devojka" (2003) i "Nedovršene priče" (2005). Urednik sajta o 
književnosti "Prozaonline". 

Зоран Богнар 
ПОЕТИКА МАСЕ ИЛИТИ ЈЕФТИНА ЗАБАВА ЗА ДОКОНА ЈУТРА 


На селу је једина забава 
излазак и залазак сунца... 


4, 30 ујутро 
/ Нека забава почне! / 


Уместо да гледају свитање, људи спавају у аутобусу. Спавају сви осим 
возача, Бардина и мене. Неко је једном рекао да се више научи за једну 
бесану ноћ, него за годину дана сна. Забављамо се посматрањем сунчевог 
изласка. Возач кроз ветробранско стакло, Бардино кроз школску призму и 
прозор, а ја кроз наочари, призму и прозор. Лакше би било придружити се 
успаваној маси и јутарњу забаву свести на продужетак ноћне бесвести. 
Аутобус јури према планини уобичајеном брзином. Планина није од оних 
непредвидивих које се на више места изненадно отварају нудећи нам своје 
опасне садржаје. Напротив. Мирна је то и посве поуздана планина 
навикнута на џез импровизације изведене на сунчевом тенор саксофону. 
Једног ћу је дана ходочастити... 

Ујутро свако има своју забаву, а сунце излази... 


У Пиринејима се дневно смењују сва годишња доба. Салвадор се полако 
извлачи из шатора. Глава му главиња тражећи равнотежу између Фостерс 
пива и јефтиног вина пакованог у пластичне боце. Данас нипошто није 
успевао постићи мир сфинге. Већ након неколико минута осетио је терет 
свог тела као болни притисак на табане, пребацивао тежину с једне ноге на 
другу, осетио при том лагану вртоглавицу и морао направити неколико 
малих корака у страну да не поремети положај тежишта, који је до сада 
увек одржавао у примерној равнотежи. Ођедном је осетио и сврабеж на 
бедрима, испод пазуха и на врату. Након неког времена засврбело га је и 
чело, чинило му се да се сасушило и распуцало као понекад зими – премда 
је сада било доиста вруће, претерано вруће чак и за јунско јутро... Чело му 
је било орошено грашцима зноја... сврбеле су га руке, прса, леђа, 
потколенице, сврбело га је где год је било коже... Није знао шта му се 
догађа, али је зато знао да подхитно мора да се истушира... Туширање 
топлом водом (након ноћашње олује) стаје двадесет франака. Врло јевтина 

забава за докона јутра. Све су му ствари мокре: Реисерови стрипови 
купљени од букиниста са обале Сене, каталози из разних музеја и галерија, 
мајица са натписом Сеџ инструцтор, снимљени дијапозитив филм, папуче 
од коже бика настрадалог несретним случајем у мадридској кориди... 
Већину осталих ствари нема смисла сушити. Неке ваља имати за успомену, 
макар уништене и осушене... 


x k * 


У дугој и широкој колони пролазе људи певајући на седам језика. Високо 
подижу свеће. Француз пружа Салвадору свећу и увлачи га у масу. На 
тренутак му се учини познатим... Процесија увек пружа слику црквене 
хијерархије. Мора је што више људи видети. Људи корачају сасвим полако, 
без мисли, без жеље да се попну више унутар тог поретка. Тихо се гуркају. 
Они, у ствари, више не желе нигде отићи. 


- Поле?! 

- Салвадоре 2! 

- Је ли могуће да си се и ти нашао у macu? 

- Маси треба усмерења. Маса постоји толико дуго док има неки 
неостварени циљ. Но, у њој постоји једна мрачна тенденција кретања која 
води до виших и нових формација. Често није могуће предвидети карактер 
тих формација. Зато сам овде, Салвадоре. 

- Пусти то, Поле. Колико си решио да останеш? 

- Пар дана, не више... 

- Сјајно. Могао би ми се придружити. Хајде са мном на калвадос. Сутра 
ујутро можемо и у риболов, знам одлична места. Сутра вече је и корида... 

- Не, хвала, морам остати овде у маси. 

- Како хоћеш. Штета, могли бисмо се лепо провести. Набавио сам 
фантастичне црве, а нашли бисмо и неку згодну кончиту. 

- Овога пута ћеш морати сам. Желим ти добар улов. Мада... један калвадос 
бих могао попити... 

- Кренимо онда, шта чекамо... 


Сели су у прву конобу. Оштро је зазвонио звук кристала. И док су 
истовремено отпијали први гутљај, Салвадор је праснуо у гласан смех, али 
не онакав како се он иначе смејао. Пол је за то време ћутао... Салвадор је 
тек након неколико тренутака приметио да га Пол немо посматра... 

- Зашто ме тако гледаш, Поле? Не мислиш, ваљда, да сам пијан? 
- Зашто се онда тако понашаш? Имам утисак да ниси случајно дошао овде и 
да те нешто мучи, неки страх, несигурност или нека неизвесност... 


Салвадор је престао да се смеје. Вратио му се миран израз лица. Само су 
му очи постале тамније, као да су потонуле у неку дубину. Пол је наставио: 


- Никад ми није било тешко да препознам твоје расположење. Знам те од 
рођења. Али, ово вечерас је нешто друго. Ти иначе не пијеш, не пијем ни ја, 
али, ето, прихватио сам вечерас да заједно попијемо. И чини ми се, да 
ћемо обојица добро одолети алкохолу који ћемо вечерас сручити у себе. 

- Онда је то добро, Поле... У животу има тренутака који делују далеко 
потресније од алкохола. Ипак, алкохол их смирује, понекад чак и 
неутралише. 

- Не би смео тако да говориш. Требало би да знаш да није тако и да је то 
самозаваравање. 

- Вечерас не желим да будем трезвен. Хоћу у друштву с тобом и неком 
предивном кончитом да будем ослобођен, не само трезвености и 
прибраности, него и свих обавеза... Хоћу да ми неко верује. Хоћу да кажем 
све што мислим и осећам, без препрека и без страха да ћу учинити нешто 
погрешно. Зато сам вечерас овде... 


Пол је хтео да га на тренутак прекине и да га нешто упита, али се Салвадор 
тако захуктао, као да је нешто провалило из њега. Ипак, осетио је извесно 
задовољство што се нашао Салвадору при руци... 


- Шта те толико мучи? 

- Све, Поле – рекао је неким необично тврдим гласом. 

- Имам утисак да ми ништа није јасно. Некад, а то је, у ствари, недавно, кад 
сам слушао твоје разговоре са покојним Федериком, па и његове 
разговоре са другим људима које је знао из рата, чинило ми се да сте ви 
сви одреда, наивни романтичари, али да је међу вама било и неколико 
демагога великог стила. То је у мени испрва стварало конфузију, али 
мислим да ми је касније помогло да нађем одговор на нека моја 
размишљања о томе зашто су неки људи тако предано служили 
револуцији, а неки је схватили као животну шансу за лов у мутном. Чак сам 
слободан да у неком свом размишљању тврдим да је у томе кључ за све 
контрадикторности нашег послератног времена, за све моје свађе са оцем 
и са људима који су ме непосредно окруживали, па ако хоћеш и за ово што 

ce данас догађа... Мислим да сам у праву, и ово ти први пут кажем, да сам у 
очевом дневнику видео да је и он на неки свој начин дошао до истог 
закључка. Тако се десило да смо се нас двојица кроз тај дневник, на 
жалост, тек после његове смрти приближили и помирили. Схватио сам да 
је он знао шта нас је повукло у амбис и шта нас још чека ако се не узмемо у 
памет. Мислим да није био идеалиста који слепо верује, већ обрнуто, 
човек који се рвао са својим временом. То је и мене тргло, па сам на 
жалост, кад њега више није било, почео да се враћам ентузијазму нове 
генерације. Знам да ћеш се изненадити што то од мене чујеш, јер се и сам 
сећаш колико сам се препирао са покојним оцем, приписујући му све 
грехове погубне политике, јер је и он био на руководећим положајима. 
Међутим, сада кад се сетим свих оних младих повређених и рањених 
људи... стидим се што у њима нисам препознао побуњену младост... Данас 
на све гледам другачије. Данас знам да младост тражи промене и да је 
спремна да у то уложи сав свој револт, па ако хоћеш и живот. И ту сада 
видим и тебе, и тату, и нову генерацију, и све оне који су било када и било 
где устали да сруше неку своју бастиљу... 


Пол га је слушао са изузетном пажњом, и морао је признати да је овакав 
начин размишљања, бар кад је Салвадор у питању, за њега било право 
изненађење. Присетио се да је толико пута сва незадовољства своје 
генерације згуснуо у невиђени отпор против бившег режима, исказујући 
свој гнев у бесконачним расправама са покојним Федериком. И док је сада 
слушао Салвадора, све се више питао да ли је његово, како је рекао, 
размишљање о ентузијазму његове генерације, у ствари размишљање о 
побуни сваке генерације која тражи свет по својој мери. Побуну очеве 
генерације Салвадор је добро познавао, своју побуну носио је у себи, а 
сада се, очито, срео са још једном побуном, неке нове, можда треће 
генерације. Пол није знао како да га прекине, али имао је неодољиву 
потребу да му нешто каже. Махинално је узео флашу са калвадосом, налио 
прво у своју па онда у Салвадорову чашу. 


- Сада ја хоћу да се куцнемо и да ти нешто кажем. 
Салвадор је нагло заћутао, док су му крупне грашке зноја оросиле 


наборано чело. Прихватио је изненадну здравицу. Испили су по један 
гутљај и кад су спустили чаше на сто, Пол му је рекао: 

- Добро je што смо се срели и што си ми све ово рекао. Тако чини пријатељ, 
а ти ниси само пријатељ, ти си исто што и брат, а можда и више. Пажљиво 
сам те слушао. Рећи ћу ти шта мислим, макар се можда нећемо у свему 
сложити. Немам намеру да ти паметујем, зрео си, имаш свој поглед на 
свет, а ја сам и овако већ бивши човек, јер време за које сам мислио да је 
моје, на жалост, пролази... 


Салвадор је подигао главу, лице му се заруменило, а у очима му је 
треперио необичан сјај. Усне су му подрхтавале као да је хтео да нешто 
каже... 


- Чекај, немој ме прекидати. Сви осећамо да су ово тешка времена и да 
прави изазови тек долазе. Тоталитаризам је оставио тако тешке последице 
да су отпори разумљиви и неминовни. Ја сам свестан да је морало доћи до 
експлозије. Упозоравао је на то и твој отац, говорећи да је опасно што смо 
се одвојили од народа, из кога смо израсли, он нас је на својој грбачи и из 
рата изнео. Али нису га слушали и он је због тога био несрећан... Имам 
утисак као да хоћеш да ме питаш а шта сам ја радио... Рећи ћу ти, немам 
разлога да ћутим. Можда сам се осећао као ти сада, али то су била 
другачија времена. Тачно је да су наши немири, у ствари, пристигли 
ненамирени рачуни наших грешака и промашаја. Твој отац и ја, и уопште 
наше генерације, дуго нисмо били свесни да смо живели у тоталитаризму. 
Чинило нам се да је то слобода за коју смо се борили и сваки искорак из 
ње сматрали смо непријатељским. Међутим, била је то закаснела спознаја 
испраних мозгова... 

- Испраних мозгова?!! — зачуђено је упитао Салвадор коме је лице 
одједном поново постало бледо, за разлику од очију које су бивале све 
зажареније, а поглед све оштрији. 

- Да, Салвадоре... Тек кад смо схватили да ствари не стоје тако како смо ми 
мислили да стоје, било је већ сасвим касно. Ништа нисмо могли да 
променимо, јер Центар је већ био толико моћан и недодирљив, да је мало 
ко могао да завири иза његове гвоздене завесе. Беспоговорно се 
спроводило све што је одлучивано у затвореним круговима или што су 
креирали моћни појединци. Сада се, као што видиш, тај Центар распао и 
ми смо се нашли у једном парадоксалном вакууму — нема кривих ни 
правих, а нема ни шта да се брани или оправдава, мора се све испочетка. 
Салвадоре мој, наша прошлост је прогутала и упропастила нашу 
садашњост, а гледајући тебе, бојим се да није нагризла и нашу будућност... 
Бојим се да је дошло време у којем је протеза важнија од тела... 

- AKO мислиш да сам се препао од овога што ми говориш, онда се грдно 
вараш... 

- Ако алудираш на страх који смо моја генерација, па и твој отац и ја, имали 
од Центра, онда ти морам рећи да на свету нема таквог система који своју 
власт не темељи на страху и репресији, само се то не испољава увек на 
исти начин... 

- Да, да, Поле... успавани ум лак је плен за ђавола. Исквареност ума не 
потиче од првобитног греха већ од утапања сазвежђа у сопствену масу. Но, 
свако на свој начин веже себи уже око врата... 

- Шта покушаваш да ми кажеш? 

- Ништа посебно, Поле, осим да се слажем с твојим тезама. Свет од 
памтивека има мирис матадора и праисконски принцип опстајања: обори- 
ороби, обори-ороби!!! Страх је једини светитељ те свеколике кориде... Бик 
никада не зна ко је кротитељ... Он се не бори, Поле, скоро никад осим 
против себе самог. Но, одувек се строгоћа тренирала на онима који не 
пружају отпор. Њихова свест огледало је Јеховиних сведока. У очима 
рањеног бика огледа се сва пустош претходника. Претходника који су 
ауром апокалипсе славили истоветност трагичног и чудесног... Када само 
помислим на све те гефрајтере који су се убијали због непоштовања 
различитости, који су се делили на укаљане и чисте, црне и беле, убице и 
вернике, истомишљенике и контраше, северне и јужне, источне и западне, 
лунарне и дневне, интимне и јавне, са подсмехом разбијам огледало ужаса 
и страве... 

- Поетика масе, Салвадоре, поетика масе... 

Маса жели да расте. Маса воли збијеност. Унутар масе влада једнакост. 
Свакоме по једна кост... Салвадор и Пол већ сатима шутећи седе један 
насупрот другог за својим столом у коноби. Пробуђена сазвежђа испод 
коже су им донела сазнање да у животу можеш имати много познаника и 
пријатеља са којима можеш да разговараш, али врло мало, оних правих, са 
којима можеш да ћутиш... Боца калвадоса је безмало празна... У процесију 
се укључује трећи човек. Салвадор му додаје свећу и излази... 

Ово би све требало да се забележи. Пол ће то вероватно и учинити. Увек је 
био марљивији од Салвадора — домаће задатке би писао одмах након 
наставе – који би прве јутарње сате провео на реци. 


Жжжж 


5 сати ујутро / нови дан 

Ујутро рибе гризу... Салвадору je већ била мука од непроспаване ноћи. 
Једва је дочекао зору како би дограбио свој риболовачки прибор... Ујутро 
су људи нервозни и најјаче гризу. Ујутро једино сунце излази HacmejaHo... 
Салвадор певуши и спушта се до планинске речице. Умор његовог гласа, 
обично тако јасног, мало уздрхталог јутрос, чини шармантну какофонију... 
Као да му мисао једва контролише испеване речи... Као да је у складу 
једино са задахом свог ознојеног тела које нађачава мирис етера и пољане 
на којој живи изгледају једино инсекти што зује у усплахиреним ројевима... 
Пецао је око сат и по, ако се то може назвати пецањем. У ствари, више је 
контемплирао гледајући сконцентрисано у бескрајно бистру речицу, него 
што га је уопште занимало хоће ли нека рибица загристи мамац... Ништа 
није уловио... Није га ни занимало... Покупио је прибор и уз исту 
какофоничну песму вратио се у шатор... Изненада је тако огладнео да му се 
грчио желудац. Добио је тако наглашену жељу за неким укусним 
залогајем. Готово еуфорично отишао је по Пола... 


За време доручка Салвадор и Пол су се трудили да не настављају 
јучерашњи разговор, па су уместо тога хвалили кулинарске мајсторије 
пиринејског кувара. А то и није било тешко јер су их већ на улазу у 
импровизовану трпезарију, под великим шатором, омамили пријатни 
мириси јела и лепо постављени столови. Сноп светла, раскошно је 
обасјавао оно што им је кувар, на свој карактеристичан начин, припремио. 
Било је приметно да су обојица били гладни јер су јели халапљиво и 
неумерено много. Ваљда је зато пиринејски кувар са правим уживањем 
гледао како из пуних тањира, полако али сигурно, нестају његове 
кулинарске чаролије. У тренутку је приметио да је заборавио да им на стол 
постави и бокал планинске изворске воде. Брзо је исправио тај пропуст. 
Пол се насмејао и рекао: 


- Е, то ти је права ствар. 


Салвадор је посматрао Пола готово укоченог погледа. Колико год да се 
трудио да се не врати на јучерашњи дијалог, није му успевало, то је било 
јаче од њега. Пол је у тренутку осетио извесну нелагодност од тог његовог 
испитивачког погледа и настојао је да се склони од њега. Механички је 
узео бокал и налио воду у чаше. Потегао је добар гутљај да бих ухватио 

предах пред, сада му већ сасвим јасну, конверзацију. Исто то је учинио и 
Салвадор, а затим први проговорио: 


- Не знам, Поле, да ли се у таквом болесном стању духа може наћи и 
најмањи трачак правде и слободе. Сви су ти људи, бар они које сам ја 
видео, у великој мери избезумљени. Ја то нисам у стању да разумем. Ти то 
зовеш поетиком масе, али... ја то не разумем... 


У том тренутку Пол је схватио да њихов разговор може овако потрајати 
бесконачно, а да, при том, неће пронаћи никакво решење за њихов лични 
мир, па је рекао: 


- Салвадоре, време ће учинити своје и без нас, не треба много да се 
трошимо око проблема на чија решења не можемо да утичемо. Ја сам са 
неким стварима раскрстио и морам ти рећи да ми је у томе помогао 
Федерико. Доста касно, али је помогао. Вратио сам се пре свега себи, па 
онда жени и породици. Зато и теби кажем, мисли на себе и на своју 
професију... Ово о чему причамо, већ други дан, није ништа необично. У 
последње време и тако смо сви померени. Кажем ти, врати се кући, својој 
жени и својој мисији, сликарству... Кад сам ја то у једном тренутку учинио, 
кад сам се вратио кући, својој жени и породици, истовремено се и мени 
вратила поезија. Осећао сам се тада као да сам се препородио. И сада 
живимо нови живот, надокнађујемо изгубљено... 

- Да, да... привид је постао толико снажан да га је стварност почела 
имитирати... Толико о лакомислености и лаковерности 

- Зашто тако говориш, Салвадоре 2 

- Поле, пробуди се!!! Не може се надокнадити ништа што је изгубљено... 
осим, можда беспотребних ствари... Изгубљено време се не може 
надокнадити, изгубљени људи се не могу надокнадити, изгубљена младост 
се не може надокнадити, изгубљена чиста мисао такође не... готово ништа 
се не може надокнадити, Поле... и није ми јасно зашто пристајеш на то 
ропство ескападе... 

Пол је дубоко удахнуо, извадио је марамицу из унутрашњег џепа сакоа, 
обрисао чело и тужно се осмехнуо... 

- Имаш право, Салвадоре. Треба се спасити од овога, макар човек не може 
да живи под стакленим звоном. Извини, хтео сам само да... 

- Не, Поле, ти имаш право. За све остало што си рекао, осим за 
надокнађивање изгубљеног, потпуно си у праву. Мислим да ти је ово 
добра идеја, а можда чак и једина која у данашње време још има 

вредност. Обећавам да ћу учинити све да ce вратим, како ти TO називаш, 
својој мисији... 

Узео је чашу, испио је до дна, а затим устао. 

- Куда ћеш2 – упитао га је Пол. 

- Идем мало да прошетам. Треба ми свежег ваздуха. 

- Јеси ли доброг Хоћеш ли да пођем с тобом 2 

- Немој, желео бих да будем мало сам. Не брини, ништа ми се неће 
догодити. 


Било је ведро и прозрачно јутро. На Пиринејима струјао је свеж, готово 
бритак рани јунски поветарац. Иако му се увлачио под кожу и стварао у 
њему ледену грозницу, Салвадор је тек сада осетио да у њему има мириса 
планинских трава који надражују носнице и здравом свежином испуњавају 
плућа, неутралишу хладноћу, поспешују крвоток и уносе благост у тело... 
Ходање смирује. У ходању је лековита сила. Равномерно стављање ноге 
пред ногу уз истовремено ритмичко веслање рукама, повећање 
респираторне фреквенције, лагана стимулација пулса, активности очију и 
ушију, потребне за одређивање правца и очување равнотеже, осећај 
додира ваздуха на кожи – све те појаве неодољиво спајају тело и дух, a 
разгаљују душу, колико год она била кржљава, рањена и истрошена... То се 
догодило и “удвојеном” Салвадору, гному у превеликој телесној чаури. 
Мало по мало, корак по корак, растао је поново у свом телу, испуњавао га 
изнутра све док га није потпуно запосео и сјединио се с њиме... Но, ни то 
стање није потрајало дуго... Појавили су се и контраефекти... Од дуготрајног 
ходања болеле су га ноге, табани су га пекли у ципелама... Био је 
страховито уморан. Наталожио се у њему и умор од претходне 
непроспаване ноћи и унутрашњих немира... Притисла га је нека чудна 
тежина, па му се чинило да сваким следећим покретом тоне све дубље у 
магновење... 


Жжжж 


Уместо да гледају свитање, људи спавају у аутобусу. Њихова тела и 
успавани дух познају сваки завој, сваку избочину и рупу на путу и већ се 
унапред аутоматски припремају на потресе и заустављање на успутним 
станицама. Ништа их не буди пре одредишта. Неби их пробудило ни да им 
неко испали ватромет поред ушију. Поставља се питање: каквим су умећем 
ови путници успели да изграде такву слепу ониричку послушност и 
доследност? Требало је видети сва та одсутна тела; видети све те клонуле 

главе; ради тога ући у светлост, пустити да преко тих импровизованих 
постеља пређу њихове здепасте сенке... Ох, Господе, колика ли је 
отпорност меса? Колика ли је отпорност масе? 

Сунце умало да затрудни. Јутарња забава није за свакога. 


Гозба порториканских падобранаца протекла је без инцидента. Салвадора 
не узбуђује ЕТА. Насести на бомбу и отпремити муда у свемир можеш и у 
властитом тоалету. Мирис препечених кобасица буди незајежљиву бабу- 
глад коју би хитно требало убити. Купује конзервирано теле (палог бика у 
кориди) које се гласа према потреби. Поклониће га Федериковом сину за 
пети рођендан. Обожавано златно теле у библијској лименци. 
Контролисано порекло. 


- Кончита?! 

- Сењор?! 

- Надао сам се да ћу те пронаћи. 

- Да ли се ми познајемо, сењор? 

- Не још, али надам се да ћемо се... заиста упознати. Тражио сам те. Требаш 
MM... 

- Шта могу учинити за Bac? 

- Ништа посебно, желим само мало да проћаскамо, онако опуштено и 
растерећено... С другима не могу као с тобом... 

- Немојте молим вас, сењор. Одакле вам TO? 

- Сви истерују неку правду, а мени то не треба... 

- И не треба вам, сењор, може се живети и без тога... 

- Ето видиш, већ се разумемо... Иако сам много старији од тебе, осећам да 
бисмо могли разговарати тишином... 

- Разговарати тишином 2 

- Да... запањујућа је јасноћа коју имају неизговорене речи, Кончита... 

- Ви мора да сте песник? 

- Можда, Кончита... можда песник који своје песме исписује кистом. 

- Занимљиво, веома занимљиво. Заиста сте чудни. 

- Јеси ли пунолетна 2 

- Шта ви мислите? 

- Мислим да ниси... 

Кончита се само стидљиво осмехне и погледа га својим дијамантски 
сјајним очима, црним попут оникса. 

- Koja је твоја прича, Кончита? 

- Не желите да је знате, сењор. 

- Зашто тако мислиш? 

- Зато што ту нема шта да се каже... Седамнаест година... колико год допире 
сећање... не морам много да се враћам у прошлост: с једног краја на други, 
само беда... У школи рђав ђак... одсутна сваког другог дана... Мајку не 
памтим... само маћеху... да би могла да се опија терала ме да радим њене 
послове... И она убрзо умире... Отац: надничар. У војсци: бунтован, увек у 
затвору... Па онда рат... Трован гасом... За Kora? Зашта? За своју земљу? Он 
није био баскијац, био је бедник... Али у рату се јело, сењор... 

- Тако си лепа, Кончита... 

- ... затим, демобилизација... стигао најзад кући, као слепи путник... Поново 
имао неку жену, а ја... нову маћеху... Није му сметало чиме се бави... Убрзо 
ју је макро продао за педесет долара... Напуштена од свог купца коме се 
више није свиђала, дошла је поново њену са страхом... да једе... да спава... 
- ... као анђео... 

- ... он је био добар према њој. Дижући се мало-помало из понора свог 
страха, она га је неговала кад је био болестан, радила за њега... подносила 
његове кризе немоћне мржње... Ухватила се за њега љубављу слепог и 
мученог пса... све док није умро... сењор... 

- На свету је више бола него што је звезда на небу, Кончита... 

- Ето... моја прича... Рекох вам да не желите да је чујете. 

- Тако си бистра... 

- Немојте, сењор, молим вас... 

- .. и тако... невина... - говорио јој је Салвадор гледајући је, готово 
паралисан, у њене тако црне, тако сјајне, тако тужне и истовремено... тако 
поносне очи... 


Матадор брише крваве руке о руб црвеног плашта. Маса урла у екстази. 
Маса је жељна крви и свеже говедине. Масе и меса! 


- Премлада си за кориду, Кончита. 

- Али, сењор, ја толико уживам у томе. Дозволите ми да још вечерас будем 
с вама. 

- Зар желиш да учествујеш у убиству, у масовној хистерији? Твоје су руке 
још беле. Иди да продајеш љубичице, ва, виолетара. 

- Сењор, и цвеће је убијено. Историја је хистерија. Сви смо убице. Ко 
призна осуде га, остали и даље убијају у потаји. 

- Мирис смрти је опојан, али није за тебе. Иди пре но што зађе сунце. 

- Остаћу, сењор. У кориди свако добије и казну и награду. Нема нерешених 
исхода. 


Остаје траг муклине након батова војничких чизама. Лагано протресена 
кутија шибица / ефекат се користи за синхронизацију цртаних филмова /. 
Пролази војска. За њом се вуче бестелесна и крмељива аурора с оштрим 
сунчевим копљима. Трговци памуком или вуном осећају то врло снажно, и 
ништа није необичније него читати на њиховим брижним лицима ођек 
истрајне борбе коју је предузела управо та владавина нереда, 
организована на брзину, против народа који оличава вољу, упорност, 
снагу... 


Жжжж 


Наилазимо на део пута који се подантно угиба пред Хер Мајесту — 
Планином. Нагло мењамо угао визирања и сунце почиње да залази. 
Феномен заласка у зору. Тренутак због којег се исплати бити будан сваког 
јутра. Мала сунчева представа само за возача, Бардина и мене. 

Уместо да гледају сутон у зору, људи спавају у аутобусу. Жалим их. 
Пропуштају најлепшу јутарњу забаву. Када поново прогледају планина ће 
већ бити сасвим близу, обична и затворена, а сунце на уобичајеном месту. 


/ Забава је завршена. That's all, folks! / 
Специјални гости: Салвадор Дали 
Пол Елијар 


Федерико Гарсија Лорка 
Кончита 

Зоран Богнар, песник, есејиста, прозни писац, књижевни критичар u 
антологичар, рођен је 1965 године у Вуковару. 

Објавио је два романа: Ноћ празних руку (1989) и Будно стање сна (1993); 
десетак збирки поезије од којих издвајамо: Блуз за шаховску таблу (1986), 
Психо-стриптиз (1988), Лудило Флојда Бертхолда (1991), Ако се мртви 
једног дана врате (1993), Анонимна бесмртност (1994), Нови потоп 
(1996), Нови Нојев ковчег (1997), Нови човек (1999), Елизејска трилогија 
(2000), Албедо (2002), Аура (2003), Алхемија (2005); три књиге поетско- 
феноменолошких микроесеја: Фотографије гласова (1997), Ејдетске слике 
(1998) и Фотографије гласова 1! (2002); manualis labor Номад бескраја 
(2004); као и антологију савремене српске поезије Ново распеће (2001). 
Поезија Зорана Богнара превођена је на италијански, француски, 
енглески, мађарски, немачки, шведски, словеначки, грчки, македонски, 
шпански, турски, бугарски, холандски, фриски и јерменски језик. 
Књижевне награде: “Печат вароши сремскокарловачке” (1993), 
“Матићев шал” (1994), “Милан Лалић” (1994), “Стеван Пешић” (1994), 
“Блажо Шћепановић” (1996), “Златна струна” (1999), “Пиво 
Караматијевић“ (1999), “Раде Драинац“ (1999), “Исидора Секулиц“ (1999), 
“Златна значка КПЗ Србије” (2000), “Вразогрначки точак“ (2000), “Златни 
Орфеј” (2001), “Србољуб Митић” (2001) и “Милутин Ускоковић” (2003). 
Интернационалне књижевне награде: "Мапе" (Италија, 1997), 
“Mediterranean Шоп” (Montenegro, 1998) u “Hubert Вигаа“ (Немачка, 1999). 
Живи у Београду као професионални књижевник U председник Фонда “Apc 
Лонга“ за очување лепих уметности. 

Душан Гојков 
№ 13 


сањао си ноћас 

нобелову награду 

па је испало 

да су ти само 

пуна црева 

и да ваља отићи 

одседети на шољи 

уз новине и цигарету 

неки тип везао бомбу око струка 
побио сто двадесет 

невиних 

у јужној америци родило се дете 
са две главе 

у африци пало дрво 

убило тридесет једног човека 

а наша привреда 

напредује 

уосталом 

ти си изузетно добро ситуиран човек 
дивна жена 

добра деца 

млада љубавница 

добар посао 

стан 

скоро нов ауто 

чланство у неколико цењених удружења 
председник три-четири угледна жирија 
за доделу књижевних награда 
које носе имена 

провинцијских песника 

што помреше прерано 

или прекасно 

од лоше ракије 

грозног дувана 

џангризавих жена 


досаде 

дакле 

само ти још 

нобелова награда фали 

чуј 

сви смо ми то већ толико пута прогутали 
попушили 

толико пута 

узастопце 

јаблане мој 

чему служи било ко од нас 

мој геније 

твој геније 

ноша моје ћерке 

и ти 

што тврдиш да имаш визије 

да знаш како она дама 

с две-три-ил' ко зна кол'ко већ руку 
сузама натапа 

наш напаћени народ 

ма дај 

пријатељу 

пријатељи моји 

колеге 

лепо је свима вама рекао мајаковски 
а ако руски не читате 

зоговић је све то фино превео 

па књиге у шаке 

и трт 


Душан Гојков, рођен у Београду 1965. Главни и одговорни уредник 
Балканског књижевног гласника. 

Elfrida Matuč Mahulja 
U DVOJE 


SANJAJMO 


slušajući šapat kiše 

u dugim noćnim satima 
Sanjajmo... 

to nama tako dobro ide 
bolje nego drugima 

Sanjaj me... 

da ti kradem usne svojima 
ljubim osmijeh osmijehom 
Sanjam te... 

da mi mrsiš kosu prstima 
miluješ me pogledom 
Sanjajmo... 

jer, što nam još preostaje 
Ѕапјајто... 

to nam tako dobro ide 

u dvoje 


Vidici i mrakovi (2003.) 

LJETO 


Duboko modro more 
zlatnim se sjajem ljeska 
Osjećaj toplog oblutka 
bosom stopalu godi 

Pod prozirnim plaštom mora 
zelene se valovi pijeska 


Vidici i mrakovi (2003.) 

DIJETE PRONAĐI 


U sebi pronađi skriveno dijete 

i dohvati svoju sretnu misao. 

Oslobodi dječarca u sebi zatočena 

jedino ćeš tako pronaći smisao. 

Dječjim očima pogledaj put kojim hodiš, 
maštom oboji život što ga vodiš. 

Dijete u tebi vidjet će sve što do sad nisi vidio 
Svijet kojeg si se, odrastavši, vidjeti stidio. 


Rukohvat ljubavi (2004.) 

U DNU MOGA JA 


U noćima bez sna 
zaronim do dna 

svoga ja 

da pronađem sebe. 

АГ mjesto да se nađem, 
sagledam i vidim, 
mjesto da se stidim... 

U noćima bez sna 

u dnu svoga ja, 
pronađem tebe. 


Rukohvat ljubavi (2004.) 

SPLENDIDISSIMA CIVITAS CURICTARUM 


Moj grad i ja 

volimo se šutke 

i živimo skladno 

date nam trenutke 
jednog vremena 
jednog trajanja 

Moj grad postojan 
vječan 

i ja mala 

prolazna 

tek sjena 

što njime korača 

istim putevima 

što tu stoje 

od iskona 

Možda gazim 
stopama 

davno utabanim 
ostavljenim tragovima 
nekog starog Rimljanina 
što moj grad 

volio je šutke 

i živio s njime trenutke 
jednog 

proteklog vremena. 


(Uvrštena u zbornik „Grad“, Alma, Beograd) 

NEMATI NIŠTA A IMATI SVE 


S tobom a bez tebe 
naučila sam živjeti. 
Gledati te, a ne vidjeti 
Slušati te, a ne čuti. 

S tobom a bez tebe 
proživjeti dan. 

S tobom i bez sna 
oživjeti san. 

Imati te, a nemati 
davati a ne primati. 


S mjesečinom дос! i ljubiti te... 


Nemati od tebe ništa, 
a sa tobom imati sve. 


Rukohvat ljubavi (2004.) 

Ivana Premužić 
[PJESME] 


[šatro dama] 


danas sam napravila glupost 
onakva hripava u pola 6 ujutro 
trčala na šalatu 

odnijeti u bolnicu mandarine 
boxerice 

i опи majicu s kapuljačom 
(koju uvijek nose basisti /ne znam zašto?/) 
kupila sam novu biljku 

nema još imena 

otvorila bolovanje 

o'šla picomehaničaru 

na rutinski remont 

ja brinem za svoje kućište 
kaže: 'ma...super sve' 
obznanila svijetu 

da sam pod oblakom još uvijek 
fali mi espanjol 

en mi corazon :) 

odoh na manikuru 

pa onda opet u temperaturu... 
al' slijedeće jutro mi nitko neće oduzeti 
kad glava opet zakipi 

napravit ćemo fini čaj 

od nepameti 

i samoće 

malo cimeta 

malo kismeta 

i pic pic 

limoon po želji 


104 


u oči naravno 

kao u filmu kad kao plaču 

aj živjeli vi meni 

odoh se pretvarat da sam dama 

[slijepa a vidim] 


noćas sam u potrazi za 

wc školjkom 

po stanu bauljala u mraku 

ne palim svjetlo da to malo sna 
ne rastavim u puzzle 

pa si mislim: 

o, bože 

kako je biti slijep 

a ja sam zbog minusa na tekućem 
još prekjučer mislila da sam 
"osoba s posebnim potrebama! 
priznajem 

sramim se 

[***] 


užasavaju me fotografije na osmrtnicama 
smatram da ih пе bi ni trebalo biti 
pogotovo ne one za pasoš i osobnu 
one skamenjene i 'vatrogasne' 
fotografija je zaustavljeni pokret 

u trenutku 

and 

"death is not the end... 

opjevano je 

odoh i ja opjevati 

i ubosti svoj majk u comp 

da ne mislim 

o fotografijama 

nego da živim u svom filmu 

da živim 

u pokretu 

nezaustavljena 

da živim 

da preživim 

u pokretu 


Ivana Premužić, rođena u Zagrebu 1976. Po zanimanju je sociolog. Piše poeziju i 
prozu, objavljivala u studenskim časopisima, Zborniku KUD INA, DVD časopisu 
INK KING, na stranicama on line časopisa za književnost Knjigomat, internet 
portalima, te blogu. Surađivala sa eminentnim glazbenicima (npr. Matija Dedić, 
Handwriting, pjesma Sama u dvoje, Cantus, Zagreb). 

Саша Јеленковић 


Елегантни трговци и дискретни гравери 
Продавали су ме на свакој раскрсници, 
као да тргују пергаментом, шминком, 
кавијаром, жицама за лауту, 

прашком против свраба – 

сваком су ме залуднику показали. 

И живи онда понуђен, а неплаћен, 
откупљен и непреузет. 

Тако је кад не знаш своје место. 


Саплитање о... 

утваре и коваче, тамничаре и друиде, 
воденичаре и зидаре, сумњала и смутљивце, 
гадљиве и нежне, пливаче и галиоте, 

ораче и пацоловце, декартовце и монтењисте, 
трамвајџије и кабалисте, сплаваре и манекене, 
гардисте и жандаре, ткаље и везиље, 
полифеме и минотауре, чизмаше и подрумаре, 
фетишисте и златаре, потписнике и прозване, 
усукане и распричане, заобиђене и прободене, 
нагажене и загрцнуте, млитаве и промукле, 
неуке и прикрпљене, пробуђене и нестрпљиве. 
Тако је кад слушаш добош по којем нико не удара. 


Четрдесет 

Руке сам опрао песком, по којем нико није 

цртао кругове, писао о ишчекивању, нити раширених 
руку трчао у сусрет сунцу. Ниоткуд милости, свет је 
пун помирених са судбином, и нема нестрпљивих. 
Време за одлазак се приближило, дрхтавица и ледени 
дах, четрдесето сам путовање започео. 

Откривајући ко је све био тамо где нисам био, 

све сам мање сигуран да нисам био тамо где сам био. 


Град наглих покрета 
Измичу сазнања о таложењу хране и илузија, 
а множе се писани докази против мојих порока 

али и врлина, као да је лако наћи човека налик себи, 
а од себе горег. Оног који неће поћи са мном. 

Ништа од читања, ништа од допуштања и преокрета, 
говори се без обнављања, обнавља без усхићења, 
отвара и повлачи, никада не пристаје, ако се колеба 
тада престаје кретање од Елпенора до Елпенора. 


Бесконачни разговор 

Девојчица броји златнике на поду и сања 

о онима које броји извесни господин 

иза измишљених предела о којима машта 

ноћни чувар у ковници новца усред града 

што се налази у књизи о злату у историји Европе. 
Нека ово буде игра увек већ нестрпљивих, 
одлагање комедије, турнир у пустињи. 


Права ватра и вештачки дим 
Сан је пастира да постане цар: 
нестрпљење успорава му дане. 
Сан је цара да постане бог: 
нестрпљење убрзава му смрт. 
Грозничав разум, хладан дух: 
сан је бога да буде нестрпљив. 


Ако нешто ценим, не значи да томе хрлим 
Био сам украден и био сам сачуван, 

био сам неопрезан и био сам учаурен, 
заобилазио сам, пресретао, прескакао, 
рођен пре рођења, умро пре смрти, 
Елпеноре не пишем, они пишу мене — 
веслачи ка Ефесу, привилегија ризика, 
водопад, аквадукт, апокрифна апотеоза. 


Ви нестрпљиви, знајте, нестрпљења нема! 


Привилегија ризика 

Плутао сам и чудио се плутајућим световима, 

и молио се: раздвоји ме да бих се у себи спојио 

са никада до краја својим, одметнутим делом себе, 

да бих проговорио о губитку себе у Елпенору, 
када неће остати ништа осим равнодушног, 
савитљивог, податног тела без тела. 


Мртав међу живима 

Све старо поново је ново. Свађа ме удаљава 

од оца који ствара и води ка сину који организује. 
Ако се покренем нећу се зауставити, ако застанем 
помислићу да сам окончао нестрпљиво освртање. 
Самоубиство своје свако под јастуком чува. 

Неко то назива патњом, а неко потрагом. 

Све старо поново је ново. Ако ми пруже руку 
тражићу објашњење, не могу да чекам, 


треба пронаћи слику која је слика последњег света. 


Најтиши час 

И само што сам прионуо на писање писама, 
о којима знам да морају бити неистинита, 
јер хаос можеш преварити само лажима, 
када речи постану камење 

по којем газиш прескачући реку, 

схватих да немогуће је преживети 
помирење са самим собом. 


И било је 

И било је и није било. 

И сећам се и не сећам се. 

И отишао сам и нисам отишао. 

И задржали су ме и нису ме задржали. 
И одустао сам и нисам одустао. 

И почело је и престало. И подвојеност. 
И узмицање. И размена. И равнодушност. 
И обнављање. 

Ово је нестрпљење којим ти се претило. 
Овим су ми нестрпљењем претили. 

